Phunghram ~ Chin Mission Church\nCHIN MISSION KHRIHFABU PHUNGHRAM\nTHE CONSTITUTION OF CHIN MISSION CHURCH\nDAL I (Min)\n1. Hi Khrihfabu min cu Chin Mission Khrihfabu tiah ti a si. Mirang holh in Chin Mission Church, a tawinak in CMC tiah ti a si.\n2. Hi Phunghram cu Chin Mission Khrihfabu i hruainak Chin Mission Khrihfabu Phunghram tiah ti a si. Mirang holh in The Constitution of Chin Mission Church tiah ti a si.\nDAL II (A UMNAK)\n3. Chin Mission Church cu South Korea ram ah a um.\nDAL III (TINHMI)\n4. Chin Mission Church nih aa tinhmi cu a tanglei bantuk in a si lai.\n(a) Korea a phanmi Chin mi dihlak nih Pathian dawtnak kan cohlan i kan i nunpi khawh nakding ca ah\n(b) Pathian min lianhnganternak le Pathian rian thuk deuh le kau deuh in ṭuan khawh nakding ca ah\n(c) CMC cungtel dihlak chiatṭhat kan ton tik ah kan i zohkhenh khawhnak ding ca ah\n(d) Chin ram le Chin miphun bawmhchanh cawisannak ding ca ah\n(e) Kan nunphung le kan caholh kilven ṭhanchoter nakding ca ah\nDAL IV (DIRHMUN)\n5. Chin Mission Church i a dirhmun cu a tanglei bantuk in a si lai.\n(a) Chin Mission Church cu amahte in a dirmi bu a si lai.\n(b) Chin Mission Church cu aho bu kut tang hmanh ah a um lai lo.\n(c) Chin Mission Church i a ngeihmi thil vialte cu CMC a rawh sual zong ah chungtel pakhat a tan ahcun CMC min in a um lai.\n(d) Chin Mission Church cu zapi hnatlaknak in hrawh sual a si ahcun a ngeihmi phaisa le thilri vialte cu Chin Mission Church min in Lairam chung ka khatkhat ah pek a si lai.\n(e) Chin Mission Church cu bu kip fonh kan si ca ah bu pakhatkhat i doctrine kha hram bunh in a kalpi lai lo.\n(f) Chin Mission Church nih a hmanmi holh cu Laiholh (Chin) a si lai.\nDAL V (CHUNGTEL - Member)\n6. Chungtel (Member) kong cu a tanglei bantuk in a si lai.\n(a) Chungtel (Member) sinak\nCMC chung ah chungtel (member) a si kho ding mi cu a tanglei bantuk in a si lai.\n(i) CMC ah a lutmi\n(ii) Pathian a zummi\n(iii) Chungtel sinak (membership) thawhvo tlamtling in a thawhmi\n(iv) Kum tin thawhmi ralvennak ṭhate in a thawhmi\n(b) Chungtel (Member) silonak\nCMC chung ah chungtel (member) a si lo ding mi cu a tanglei bantuk in a si lai.\n(i) CMC ah a lut lomi\n(ii) Kum tin thawhmi ralvennak a tho ti lomi\n(iii) Chungtel sinak in thlah cangmi\n(iv) A thimi\n7. CMC chungtel sinak in chuah a duhmi poh nih pastor asiloah EC upa pakhatkhat sin ah thawng a thanh lai.\n8. Miphun dang nih CMC ah luh ve a duh ahcun EC nih a herh ning in ceihmai hmasa a si lai.\n9. CMC phungphai bantuk in thlahmi chungtel pakhat cu Korea a rat ṭhan i, chungtel luh ṭhan a duh ahcun chungtel sinak cu a thar in a hal ṭhan lai.\n10. Chungtel pakhat nih CMC he aa pehtlaihnak ah thinlung a ngei ti rua lo ti ruah ah cun, thla 6 chung CMC pumhnak ah aa tel khawh ti lo ahcun, EC rian peknak in kan pastor nih a dothlat lai i a donghnak ah EC biachahnak ning in hnatlak a si lai.\nDAL VI (HRUAITU HNA)\nPastor cu General nih CMC thazaang zoh in, a herh zat in a laak lai.\nGeneral chungtel cu a tanglei bantuk in an si lai.\n(a) Executive Committee dihlak\n(b) Officer Council dihlak\n(c) Fellowship chungtel dihlak\n(d) Committee chungtel dihlak\n(e) Kum 18 a tlingmi CMC chungtel dihlak\n13. Executive Committee (EC)\nExecutive Committee chungtel cu a tanglei bantuk in an si lai.\n(a) Officer Council dihlak\n(b) Khrihfa upa dihlak\n(d) Assistant Auditor\n(e) Fellowship in President cio\n(f) Fellowship in Secretary cio\n(g) Committee in President cio\n14. Officer Council (OC)\nOfficer Council (OC) upa cu a tanglei bantuk in an si lai.\nFellowship cu a tanglei bantuk in an si lai.\n(a) CMC nih a ngeihmi fellowship hna cu a tanglei bantuk in an si lai.\n(i) Woman Fellowship (Nu hawikomhnak bu)\n(ii) Youth Fellowship (Mino hawikomhnak bu)\n(b) Fellowship cu Executive Committee le General hruainak tang ah rianṭuanmi an si lai.\n(c) Fellowship President le Secretary cu General nih a thim hna lai i EC chungtel an si lai.\n(d) Fellowship Officer hna cu President le Secretary hruainak in an i thim lai i EC nih a fehter lai.\nCommittee cu a tanglei bantuk in an si lai.\n(a) CMC nih a ngeihmi Committee hna cu a tanglei bantuk in an si lai.\n(i) Mission Committee\n(ii) Chin House Committee\n(iii) Christian Education Committee\n(b) Committee cu Executive Committee le General hruainak tang ah rianṭuanmi an si lai.\n(c) Committee chungtel cu minung 5-7 in ser a si lai.\n(d) Committee President le a bawmtu cu General nih a thim hna lai i President cu EC chungtel an si lai.\n(e) Chungtel hna cu Committee President le a bawmtu nih an thim hna lai i EC nih a fehter hna lai.\nDAL VII (NAWLNGEIHNAK LE ṬUANVO)\nPastor nawlngeihnak le ṭuanvo cu a tanglei bantuk in a si lai.\n(a) Pumh caan hmannak kong ah ṭuanvo ngeitu bik a si lai.\n(b) Cawnpiaknak kong ah ṭuanvo ngeitu bik a si lai.\n(c) Khrihfa zumhnak le programme dangdang ah ṭhihruaitu bik a si lai.\n(d) EC, OC, Fellowship le Committee rianṭuannak ah a herh ning in a tlangtlak hna lai.\n(e) CMC chungtel kip nih taksa, thinlung le thlarau ṭhanchonak kan ngeih nakhnga ca ah siseh, chiatṭhatnak i zohkhenhnak ah siseh, lam hmuhsaktu a si lai.\nGeneral i a nawlngeihnak le a ṭuanvo cu a tanglei bantuk in a si lai.\n(a) Chin Mission Church i nawlngeihnak sang bik a ngeitu a si lai.\n(b) Thla ruk dan voi khat in kum khat ah voi hnih meeting a tuah lai.\n(c) Executive Committee nih a chah khawh lo mi poh a ceih lai.\n(d) CMC hruaitu a dotdot thimnak le dinhternak nawl a ngei lai.\n(e) Phunghram le phungphai remh/zuh/hrawh/chapnak nawl a ngei lai.\n(f) Pastor laknak le dinhternak kong ceihtu le ṭuanvo latu a si lai.\n(g) Phaisa hmuhnak le hmannak ah phaisa phungphai ning in nawl ngeitu bik a si lai.\n(h) Phaisa tumtlang hmannak nawl a ngei lai.\n(i) A dotdot khuakhang laireltu hna nih an chuahpimi ceihkhannak, theihhngalhpinak le fehternak nawl a ngei lai.\n(j) CMC budget khankhahmi fehternak nawl a ngei lai.\n(k) A dotdot i hruaitu hna thimnak le fehternak nawl a ngei lai.\n(l) A dotdot ṭuanvo ngeitu sin ah a herh ning in ṭuanvo peknak nawl a ngei lai.\n19. Executive Committee (EC)\nExecutive Committee i a nawlngeihnak le a ṭuanvo cu a tanglei bantuk in a si lai.\n(a) CMC hruainak ah a herhhaimi vialte a ceihkhangtu a si lai.\n(b) Thla khat ah voi khat meeting a ngei lai.\n(c) Lakhruak General meeting auhnak nawl a ngei lai.\n(d) General meeting i biachahmi poh a ṭuantu a si lai.\n(e) General meeting pakhat le pakhat karlak ah rianṭuan tawlreltu a si lai.\n(f) A dotdot hruaitu hna an rianṭuannak theihhngalhpinak le ceihnak, fehternak nawl le lam hmuhsaktu a si lai.\n(g) Budget le cazin checktu nih an chuahpi mi a zoh lai i General ah a chuahpi lai.\n(h) General nih ri a khiah ning in phaisa hmannak nawl a ngei lai.\n(i) A herh ning in Nomination Commission, Commission le Committee sernak nawl a ngei lai.\n(j) General meeting agenda a suai lai i a ceih chung lai.\n(k) Phaisa tawlrelnak phungphai ning in rian a ṭuan lai.\n(l) CMC i member a simi Bible siangngakchia pohpoh cu kan saya, sayama an si lai i pastor a ṭuan ciami cu EC meeting ah ruahnak petu an si lai.\n20. Officer Council (OC)\nOfficer Council i a nawlngeihnak le a ṭuanvo cu a tanglei bantuk in a si lai.\n(a) CMC phungphai nih a huapmi zokhenhnak cu EC meeting ah chuahpi lo in ṭuannak nawl a ngei lai.\n(b) EC ah ceihkhan ding agenda a suai lai i a ceih chung lai.\n(c) EC nih a herh ning in ṭuanvo a pekmi a ṭuan lai.\n(d) CMC rian lakhruak in ṭuanawk a chuah tik ah a ṭuan chungtu a si lai i a naih bik EC meeting ah hnatlaknak a lak lai.\n(e) A herh ning in EC meeting a auh lai.\n(f) EC nih ri khiah ning in phaisa hmannak nawl a ngei lai.\n21. Khrihfa upa\nKhrihfa upa i a nawlngeihnak le a ṭuanvo cu a tanglei bantuk in a si lai.\n(a) Chungtel thar sawmnak le a tlurilmi hruainak rian a ṭuan lai.\n(b) Pathian biak pumh caan ah midongtu, ṭhutnak zohpiaktu, thawhlawm khawltu le Bawipa zanriah phawtu a si lai.\n(c) Pastor a ṭhutdirnak kong tuaktantu le ruahnak cheutu a si lai.\n(d) CMC chung rianṭuannak ah Pastor bawmtu a si lai.\nFellowship i a nawlngeihnak le a ṭuanvo cu a tanglei bantuk in a si lai.\n(a) Amahte in i hruainak Phungphai a ngei lai.\n(b) Kum khat chung rianṭuan ding le budget a suai lai i EC ah a chuahpi lai.\n(c) Kum khat chung rianṭuannak report EC ah a chuahpi lai.\n(d) Amahte in phaisa aa tawlrel lai.\n(e) Bu dang he pehtlaihnak le leng chuah an duh tik ah EC hnatlaknak a lak hmasa lai.\n(f) Phaisa tumtlang in rian pipa (Project) ṭuan a duh tik ah EC hnatlaknak a lak lai.\nCommittee i a nawlngeihnak le a ṭuanvo cu a tanglei bantuk in a si lai.\n(a) CMC Phungphai ning in ṭuanvo a ngei lai.\n(c) Kum khat chung rianṭuannak report cu EC ah a chuahpi lai.\n(d) Phaisa tumtlang in rian pipa (Project) ṭuan a duh tik ah EC hnatlaknak a lak lai.\nAuditors ṭuanvo cu a tanglei bantuk in a si lai.\n(a) CMC nih a ngeihmi phaisa le thilri cazin cu thla 6 ah voi khat lengmang an check lai i General ah an chuahpi lai.\n(b) Lakhruak in cazin check a herh ah cun EC hnatlaknak in an check lai.\nDAL VIII (KHUAKHAN LAIRELNAK)\n25. CMC i hruainak le a rianṭuannak cu nawlngeihnak a hmangmi uknak phung si lo in dawtnak in i hruainak tu a si lai i mi tam deuh duhnak (Democracy) phung in thimnak le biakhiahnak tuah a si lai.\n26. Rikhiahnak (Quorum) kong cu a tanglei bantuk in a si lai.\n(a) Khuakhan lairelnak ah a tel dingmi hnarcheu uak an chuah lawng ah meeting tuah khawh (quorum tling) a si lai.\n(b) Quorum a tlin lo ahcun voi dang ah auh ṭhan i a chuakmi zat in khuakhan lairelnak tuah a si lai.\n(c) Khuakhannak (meeting) ah a kaimi hnarcheu uak hnatlaknak in biakhiah a si lai.\n(d) Biakhiahnak cu kutthlir asiloah vothli (secret ballot) in a si lai.\n27. Meeting tuahnak cu a tanglei bantuk in a si lai.\n(a) General meeting cu kum khat ah voi hnih tuah a si lai.\n(b) Executive Committee cu thla khat ah voi khat tuah a si lai.\n(c) Officer Council cu thla khat voi khat in tuah a si lai.\n(d) Fellowship cu thla khat voi khat in tuah a si lai.\n(e) Committee cu thla khat voi khat in tuah a si lai.\n28. Lakhruak meeting cu a herh ning in ṭuanvo ngeitu nih an auh lai i tuah a si lai.\nDAL IX (ṬUANCAAN KHIAHNAK)\n29. A dotdot hruaitu hna an ṭuan caan cu a tanglei bantuk in a si lai.\n(a) CMC kum rel cu Chinese New Year ning in a si lai.\n(b) CMC Officer Council, Khrihfa upa, Fellowship le Committee i hruaitu hna an ṭuan caan khat (one term) cu kum khat a si lai.\n(c) Minung pakhat nih hmunhma pakhat ah term hnih lawng peh in ṭuan khawh a si.\n(d) Khrihfa upa cu ṭuan caan khiah (term) um lo in duh rih ah cun thim khawh lengmang an si lai.\n(e) Pastor i a ṭuan caan cu kum khat a si lai i, term hnih (kum hnih) lawng ṭuan khawh a si lai.\n(f) Chin House President ṭuan caan cu term khat (kum khat) lawng a si lai.\nDAL X (THIMNAK)\n30. Thimnak cu a tanglei bantuk in a si lai.\n(a) Thimnak cu kum dongh General meeting ah tuah a si lai.\n(b) Thimnak cu mi tam deuh duhnak (Democracy) phung ning in a si lai.\n(c) Thimnak cu Nomination Commission hruainak in thim a si lai.\n(d) Biakhiahnak cu kut thlir asiloah vothli (Sacret ballot) in a si lai.\n(e) Vote pekmi an i tluk ahcun Nomination Commission Chairman nih biakhiahnak (casting) vote a pek lai.\n(f) Thimnak ah aa tel kho mi cu CMC chungtel tling a si lai.\n(g) Lakhruak thim a herh ahcun EC nih nawl a ngeih lai.\nDAL XI (PHUNGHRAM LE PHUNGPHAI REMHNAK)\n31. Phunghram le Phungphai kong ah nawlngeihnak sang bik a ngeitu cu General a si lai.\n32. Phunghram cu General meeting a kaimi 75% (3/4) leng hnatlaknak lawnglawng in fehter, remh, chap le hrawh khawh a si lai.\n33. Phungphai cu General meeting a kaimi cheu thum cheu hnih (2/3) leng hnatlaknak lawnglawng in fehter, remh, chap le hrawh khawh a si lai.\nCHIN MISSION KHRIHFABU PHUNGPHAI\nDAL I (PASTOR LAKNAK)\n1. Pastor laknak cu a tanglei bantuk in a si lai.\n(a) CMC ah chungtel tling a si lai.\n(b) Korea ah Bible ca a cawng liomi a si lai.\n(c) Lai holh in phung a chim kho mi a si lai.\n(d) Pastor rian a ṭuan cia mi a si lai.\n(e) Pastor cu General meeting ah laak a si lai.\n(f) Pastor laknak cu kum khat ah voi khat ceih a si lai.\nDAL II (PULPIT COMMITTEE)\n2. Pulpit Committee cu a tanglei bantuk in a si lai.\n(a) Chairman Pastor\n(b) Chungtel President, Secretary, Treasurer\n3. Pulpit Committee i a nawlngeihnak le ṭuanvo cu a tanglei bantuk in a si lai.\n(a) CMC min in tuahmi Pathian biakpumh caanhmannak a tlamtlin khawh naklai ṭuanvo a lak lai.\n(b) CMC min in tuahmi Pathian biakpumh caanhmangtu ding a tuaktan lai.\n(c) CMC min in tuahmi Pathian biakpumh caanhmangtu ding thawngthanhnak a tuah lai.\nDAL III (HRUAITU HNA ṬUANVO)\nPastor a ṭuanvo cu a tanglei bantuk in a si lai.\n(a) CMC Pastor cu thlarau tirawl a kan petu a si lai.\n(b) Zawtfah tik ah a kan vehvat thlacampiaktu a si lai.\n(c) I ṭhithruainak ah ruahnak petu a si lai.\n(d) Pulpit a tlaitu a si lai.\n(e) Executive Committee le Officer Council ah vote ngei lo in chungtel a si zungzal lai.\nPresident a ṭuanvo cu a tanglei bantuk in a si lai.\n(a) CMC i hruainak le ṭhanchonak ah ṭuanvo ngeitu bik a si lai.\n(b) CMC i hruainak ah policy tlaitu bik a si lai.\n(c) President cu committee (OC/EC) meeting an tuah tik ah agenda a rak suai chungtu a si lai.\n(d) Meeting an tuah hlan ah Pastor le Secretary he agenda an i ceih hmasa lai.\n(e) Meeting i an rak ceihmi vialte kha ṭha tein a chekhlat lai.\n(f) Ṭuan cang mi, ṭuan lai mi vialte kha ṭhate in a zoh lai.\n(g) General, EC le OC meeting ah chairman a ṭuan lai.\n(h) Meeting chairman a ṭuan tik ah vote an i tluk ahcun biakhiahnak (casting) vote petu a si lai.\n(i) Pulpit tlaihnak ah pastor bawmtu a si lai.\n(j) CMC phaisa lutchuak vialte a theihpi dih hna lai i min thutu (Controlling Officer) a si lai.\n(k) CMC ngeihmi thil biapi le catlap pawl kengtu a si lai.\nVice President a ṭuanvo cu a tanglei bantuk in a si lai.\n(a) President rian kha a herh ning in a bawmtu a si lai.\n(b) President a um lo kar ah President rian ṭuanvo latu a si lai.\nSecretary a ṭuanvo cu a tanglei bantuk in a si lai.\n(a) Secretary cu meeting an tuah tik poh ah record/roca ṭialtu a si lai.\n(b) President theihhngalhnak in General, EC le Officer Council meeting sawmtu a si lai.\n(c) President nih a herh a timi ca a ṭialtu a si lai.\n(d) Pulpit tlaihnak ah pastor bawmtu a si lai.\n(e) Biakhiahmi ṭuanchuahnak ah hruaitu a si lai.\n(f) Phaisa hmuhnak le hmannak ah Drawing Officer a si lai.\nAssistant Secretary a ṭuanvo cu a tanglei bantuk in a si lai.\n(a) Secretary rian kha a herh ning in a bawmtu a si lai.\n(b) Secretary a um lo tik ah Secretary rian ṭuanvo latu a si lai.\nTreasurer a ṭuanvo cu a tanglei bantuk in a si lai.\n(a) CMC phaisa vialte a kengtu a si lai.\n(b) CMC phaisa lutchuak vialte cazin a tlai dih tu a si lai.\n(c) CMC ngeihmi bank card le cauk vialte kengtu a si lai.\n(d) Cazin ṭhate in a fimhlawm lai i Auditor nih cazin a zoh dih in mizapi sin ah cazin cu a langhter lai.\n(e) CMC chungtel dihlak nih kum tin thawh tawnmi ralvennak cu February in April thla dih tiang ah a thawh lomi an um ah cun a hal hna lai i a tho lomi cazin cu May thla EC meeting ah a chuahpi lai.\n(f) Pulpit tlaihnak ah pastor bawmtu a si lai.\n(g) Controlling Officer le Drawing Officer hnatlaknak in phaisa hmuhnak le hmannak tawlreltu a si lai.\nAssistant Treasurer a ṭuanvo cu a tanglei bantuk in a si lai.\n(a) Treasurer rian kha a herh ning in a bawmtu a si lai.\n(b) Treasurer a um lo tik ah Treasurer rian ṭuanvo latu a si lai.\nAuditor a ṭuanvo cu a tanglei bantuk in a si lai.\n(a) CMC chung i a ummi phaisa vialte cazin in Bank/Case a zoh dih tu a si lai.\n(b) Cazin a dik hnu lawnglawng ah mizapi sin chuahpi khawhnak nawl a pek hna lai.\n11. Assistant Auditor\nAssistant Auditor a ṭuanvo cu a tanglei bantuk in a si lai.\n(a) Auditor rian kha a herh ning in a bawmtu a si lai.\n(b) Auditor a um lo tik ah Auditor rian ṭuanvo latu a si lai.\nDAL IV (FELLOWSHIP)\n13. Women Fellowship\nWomen Fellowship ṭuanvo cu a tanglei bantuk in a si lai.\n(a) CMC chung i nutung vialte hmun khat ah Pathian bia in thazaang laknak le i hawikomhnak an ngei lai.\n(b) Rianṭuan ding an i timhmi pohpoh EC sin ah hnatlaknak a hal hmasa zungzal lai.\n(a) Fellowship chung ah chungtel sinak thawhvo thawh in mah le mah zokhenhnak a tuah lai lo.\n(b) EC theih lo in ram dang le bu dang he pehtlaihnak ngei in rian a ṭuan lai lo.\n(c) CMC hruainak he kalh in rian a ṭuan lai lo.\n14. Youth Fellowship\nYouth Fellowship ṭuanvo cu a tanglei bantuk in a si lai.\n(a) CMC chung i mino vialte hmun khat ah Pathian bia in thazaang laknak le i hawikomhnak an ngei lai.\n(c) Fellowship chung ah chungtel sinak thawhvo thawh in mah le mah zokhenhnak a tuah lai lo.\n(d) EC theih lo in ram dang le bu dang he pehtlaihnak ngei in rian a ṭuan lai lo.\n(e) CMC hruainak he kalh in rian a ṭuan lai lo.\n15. Fellowship President\nFellowship President ṭuanvo cu a tanglei bantuk in a si lai.\n(a) Mahle committee lak ah ṭuanvo ngan bik a ngeitu a si lai.\n(b) Fellowship le EC pehtlaitu a si lai.\n(c) Committee nih ceihmi vialte EC sin ah a chuahpitu le fiang lak in a chimtu a si lai i, Executive Committee sin ah ṭuannak nawl a haltu a si lai.\n(d) Fellowship nih rian a fial ning in rian a ṭuan lai.\n(e) An meeting poh ah chairperson a ṭuan lai.\n(f) Meeting chairperson a ṭuan tik ah vote an i tluk ahcun biakhiahnak (casting) vote petu a si lai.\n(g) EC ah chungtel a si lai.\n16. Fellowship Secretary\nFellowship Secretary ṭuanvo cu a tanglei bantuk in a si lai.\n(a) Fellowship President nih nawl a pek ning in rian a ṭuan lai.\n(b) Fellowship meeting tuah tik ah roca ṭialtu a si lai.\n(c) Fellowship ngeihmi meeting roca le a dangdang a kengtu a si lai.\n(d) Meeting biachahmi ṭuannak ah hruaitu a si lai.\n(e) Fellowship President bawmtu a si lai.\n(f) EC ah chungtel a si lai.\nDAL V (COMMITTEE)\n17. Mission Committee\nMission Committee ṭuanvo cu a tanglei bantuk in a si lai.\n(a) CMC ramthar rianṭuannak ah ṭhihruaitu a si lai.\n(b) CMC ramthar rianṭuannak a ṭhanchotertu a si lai.\n(c) Ramthar rianṭuannak le CMC pehtlaitu a si lai.\n(d) Ramthar rianṭuannak i a herhmi phaisa kong khuakhangtu a si lai.\n(e) EC sin ah a rian ṭuan ding timhmi poh a chuahpi lai i hnatlaknak a lak lai.\n18. Christian Education Committee\nChristian Education Committee ṭuanvo cu a tanglei bantuk in a si lai.\n(a) CMC CE rianṭuannak ah ṭhihruaitu a si lai.\n(b) CMC kan fale pawl ca ah a herhmi cawnpiaknak kong an tuaktan lai.\n(c) Christian Education rian ṭuannak le CMC pehtlaitu a si lai.\n(d) Christian Education rianṭuannak i a herhmi phaisa kong khuakhangtu a si lai.\n19. Chin House Committee\nChin House Committee ṭuanvo cu a tanglei bantuk in a si lai.\n(a) Chin House rianṭuannak kong ah ṭuanvo latu a si lai.\n(b) Chin House phung ning in ṭhihruaitu a si lai.\n(c) Chin House rianṭuannak le CMC pehtlaitu a si lai.\n(d) Chin House rianṭuannak i a herhmi phaisa kong khuakhangtu a si lai.\n(e) EC sin ah an rian ṭuan ding timhmi poh an chuahpi lai i hnatlaknak a lak lai.\n(f) CMC chungtel dihhlak siaremte le nuamte in kan ṭhutto khawh nakhnga ṭuanvo latu a si lai.\n20. Committee President\nCommittee cio hna President i an rian cu a tanglei bantuk in a si lai.\n(a) Committee ah ṭuanvo ngan bik a ngeitu a si lai.\n(b) Committee le EC pehtlaitu a si lai.\n(d) Meeting an tuah tik ah chairman a ṭuan lai.\n(e) Meeting chairman a ṭuan tik ah vote an i tluk ahcun casting vote petu a si lai.\n(f) Committee phaisa le cazin kennak ah ṭuanvo latu a si lai.\n(g) Committee nih a pek ning in rian a ṭuan lai.\n(h) Bupi EC ah chungtel a si lai.\nDAL VI (THIMNAK)\n21. Nomination Commission\nNomination Commission cu a tanglei bantuk in a si lai.\n(a) Bupi thimnak hruaitu ah EC nih Nomination Commission cu minung 3-5 in kum khat ca ah a ser lai.\n(b) Nomination Commission Chairman le Secretary cu anmah chung in an i thim lai.\n(a) CMC Nomination Commission cu Khrihfa upa, Officer Council, Fellowship President le Secretary, Committee President le a bawmtu, le Auditor le a bawmtu thimnak ah hruaitu a si lai.\nPastor thimnak cu EC nih ṭuanvo a lak lai.\n23. Khrihfa upa\nKhrihfa upa thimnak cu a tanglei bantuk in a si lai.\n(a) Khrihfa upa cu CMC chungtel 10 ah pakhat in thim a si lai.\n(b) CMC Khrihfa upa cu a tlawm bik minung 12 an si lai.\n(c) Khrihfa upa ah thim ding mi cu CMC ah a tlawm bik thla 6 tal chungtel a si lai.\n(d) Chungtel 6 in a cunglei cu 10 khan in Khrihfa upa pakhat thimpiak a si lai i 5 in a tanglei cu Khrihfa upa thimpiak a si lai lo.\n(e) Khrihfa upa chung ah a tlawm bik nu pakhat aa tel lai.\n24. Officer Council\nOfficer Council cu Khrihfa upa chung in thim an si lai.\n25. Fellowship President, Secretary, Committee President, Auditor le a bawmtu\nFellowship President, Secretary, Committee President, Auditor le a bawmtu cu Khrihfa upa chung zong in thim khawh an si lai i midang zong thim khawh an si lai.\n26. Nomination Commission nih a hlankan in nominate a tuah hna lai.\n27. Nomination Commission nih a thimmi hna leng ah ṭhutnak/hmunhma pakhat ah a tlawm bik minung 2 in mizapi lei nih biatung dirh khawh a si lai.\nDAL VII (PHAISA TAWLRELNAK)\n28. Phaisa hmuhnak (Income) cu a tanglei bantuk in a si lai.\n(a) Cheuhra cheukhat\n(b) Zarhpi ni thawhlawm\n(c) Zarhte zan thawhlawm\n(d) Bawipa zanriah thawhlawm\n(e) Lunglawmh hlu\n(g) Chungtel sinak thawhvo (Membership fee)\n(h) Zohkhenhnak ca thawhvo\n(i) Lairam cuanhnak ca thawh\n(j) A dangdang\n29. Phaisa hmannak (Expenditure) cu a tanglei bantuk in a si lai.\n(a) Hmantawn (Regular expenditure)\nHmantawnmi phaisa cu caanhman rianṭuannak ca ah hmanmi a si.\n(b) Phaisa Tumtlang (Capital)\nPhaisa Tumtlang cu rian pipa ṭuannak ca ah hmanmi a si.\n(c) Ralvennak Phaisa\nRalvennak phaisa cu CMC chungtel poh nih kum tin thawhmi a si i a dangte in ken a si.\n30. Hmantawn (Regular Expenditure) cu a tanglei bantuk in si lai.\n(a) Thlahlawh (Pastor le CE sayamah)\n(b) Tlunkalnak (TA)\n(c) Pehtlaihnak (CACC le Korean Association of Independent Churches And Missions)\n(d) Thilri zalh\n(f) Danghnak (Refreshment)\n(g) Bawipa Zanriah zalhnak\n(h) Mihar bawmh (Bawipa Zanriah hlu)\n(i) Zohkhenhnak (Bulh/Bawmh/Tlawmh/Lawmhpi)\n(j) Fellowship pek\ni. Woman Fellowship\nii. Youth Fellowship\n(k) Committee pek\ni. Mission Committee\nii. Christian Education Committee\niii. Chin House Committee\n(m) Lairam le Lai miphun cuanhnak (Bu leng bawmh)\n(p) Ni suglawi\n(q) A dangdang\n31. Phaisa Tumtlang (Capital) timi cu a tanglei bantuk in a si lai.\n(a) Biakinn/Inn zalh\n(b) CACC-CMC Scholarship\n(c) Bank Statement Fund\n32. Ralvennak phaisa cu General nih a khiah ning in CMC chungtel poh nih kum tin thawhmi a si i a dangte in ken a si.\n33. Phaisa hmuhnak le hmannak he pehtlai in tawlreltu a dotdot cu a tanglei hna hi an si lai.\n(c) Officer Council\n(e) Controlling Officer\n(f) Drawing Officer\n34. Phaisa hmuhnak le hmannak he pehtlai in General nawlngeihnak le ṭuanvo cu a tanglei bantuk in a si lai.\n(a) Phaisa hmuhnak le hmannak ah nawlngeitu bik a si lai.\n(b) Kum sau/tawi project phaisa hmuhnak hmannak ah nawl ngeitu bik a si lai\n(c) Phaisa tumtlang hmuhnak le hmannak a tuaktan lai.\n(d) Kum khat ca phaisa hmuhnak le hmannak kong ah nawlngeitu bik a si lai.\n(e) Phaisa liampalnak le cazin hrawhnak (write off) nawl a ngei lai.\n(f) Finance Committee, Controlling Officer, Drawing Officer, Treasurer le a dang a herh ning in rian peknak nawl a ngei lai.\n(g) CMC rianṭuantu hna thlahlawh a tuaktanpiak hna lai.\n35. Phaisa hmuhnak le hmannak he pehtlai in Executive Committee nawlngeihnak le ṭuanvo cu a tanglei bantuk in a si lai.\n(a) General nih a ceih/chah ding mi phaisa cazin a rak tuaktan chung lai.\n(b) Phaisa in Won 100,000, thilri in Won 200,000 man a tanglei liampalnak le cazin in hrawhnak (Write off) nawl a ngei lai.\n(c) Rianṭuannak phun khat ah phaisa Won 1,000,000 in a tanglei hmannak nawl a ngei lai.\n36. Phaisa hmuhnak le hmannak he pehtlai in Officer Council nih poipang herhhai a um sual ah cun voi khat hman ah a tam bik Won 300,000 hmannak nawl a ngei lai.\n37. Finance Committee cu a tanglei bantuk in a si lai.\n(a) Finance Committee cu a tanglei bantuk in ser a si lai.\n(i) Chairman Treasurer\n(ii) Members Pastor, President, Secretary, Auditor\n(b) Phaisa hmuhnak le hmannak he pehtlai in Finance Committee nawlngeihnak le ṭuanvo cu a tanglei bantuk in a si lai.\n(i) Kum khat ca phaisa hmuhnak le hmannak budget a suai chung lai.\n(ii) Budget suai cia mi phaisa hmuhnak le hmannak a tuktonh lai.\n(iii) Budget a suaimi cu EC hnatlaknak in General meeting ah a chuahpi lai.\n38. Controlling Officer nawlngeihnak le ṭuanvo cu a tanglei bantuk in a si lai.\n(a) General nih a ceih cia mi phaisa hmuh ding tlingte in hmuhkhawhnak le hmannak phaisa semrelte le phungphai ning in hmannak a tawlrel lai.\n(b) Budget head ning in phaisa hmannak le a hleihluat in hman lo ding in a tlangtlak lai.\n(c) Chuah/hman ding poh ah nawl petu (Paid Order) a si lai.\n(d) Drawing Officer nih a chuahpi mi hmuhnak le hmannak cazin a zoh lai i hnatlaknak min a thut lai.\n39. Drawing Officer nawlngeihnak le ṭuanvo cu a tanglei bantuk in a si lai.\n(a) Controlling Officer nawl pek ning in rian a ṭuan lai.\n(b) Budget head ning in phaisa hmannak le a hleihluat in hman lo ding in a tawlrel lai.\n(c) Phaisa hmannak vialte Controlling Officer sin ah a chuahpi lai i Paid Order ning in a tawlrel lai.\n(d) Hmuhnak le hmannak he aa pehtlaimi voucher, ledger, register vialte ah a dik le dik lo a check lai i min a thut lai.\n40. Treasurer nawlngeihnak le ṭuanvo cu a tanglei bantuk in a si lai.\n(a) Phaisa fang in a luh a chuahnak a tawlreltu bik a si lai.\n(b) A kut chung ah phaisa fang, cheque, bank draff in hmuhmi pohpoh le a kut chung in hmanmi vialte cu phaisa cazin cauk (Treasurer note) ah tlingte in a ṭial lai.\n(c) Phaisa a lut a chuakmi vialte cu voucher ning in aa changte in a khumh lai.\n(d) Phaisa a lut a chuak a ummi poh cazin in a phih lai.\n(e) Phaisa a lutmi poh bank ah a chiah lai.\n(f) Phaisa cazin he aa pehtlaimi pohpoh ah ṭuanvo ngeitu bik a si lai.\n(g) A tanglei cauk/cazin hna hi tlingte in a khumh lai.\n(2) General Ledger\n(3) Budget Control Ledger\n(4) Voucher File\n(5) Paid Order file\n(h) Pass-Book cu safe-box ah ṭhate in a chiah lai.\n41. CMC rianṭuantu hna thlahlawh cu chan le caan he a tlak in EC nih a tuaktan lai i General hnatlaknak in fehter a si lai.\n42. CMC rianṭuantu pakhatkhat nih khonh a hal ah cun kum khat ah thla khat cu thlahlawh pek in khonh pek a si lai.\n43. Bank rianṭuannak cu a tanglei bantuk in a si lai.\n(a) CMC nih a ngeihmi phaisa vialte cu Bank ah CMC min in chiah a si lai.\n(b) Bank cauk le seal cu tuaktannak phun hoih in a dangte in tuah an si lai.\n(i) Hmantawn (Reqular Expenditure)\n(ii) Phaisa tumtlang (Capital)\n(iii) Ralvennak phaisa\n(iv) Fellowship pawl\n(v) Committee pawl\n44. Bank ah phaisa chiah le chuah a herh tik ah Controlling Officer, Drawing Officer le Treasurer minthut in tuah a si lai.\n45. Fellowship le Committee pawl ngeihmi phaisa bank ah chiah le chuah a herh tik ah anmah le hruaitu le seal in tuah a si lai.\nDAL VIII (ZOHKHENHNAK PHUNG)\n46. Hi Zohkhenhnak phung nih a huap khawhmi hna cu CMC chungtel a si lai.\n47. CMC chungtel a si ko nain CMC pumhnak le cawlcanghnak (activitiy) ah i tel khawh a si ko bu in thla 6 chung ah voi khat tal aa tel lo mi cu CMC zohkhenhnak a tingco lai lo.\nCMC chungtel chung in thihloh ton tik ah a tanglei bantuk in i zohkhenh a si lai.\n(a) CMC chungtel chung in a thilomi kan um sual ahcun CMC nih ralvennak phaisa chung in a herh ning in ṭuanvo a lak lai.\n(b) CMC chungtel chung in hringtu a nu, a pa, a chuahpi taktak a unau, a nupi/va, fanu/pa a thih ah cun chungtel pakhat cio nih a tlawm bik Won 10,000 cio in bulh a si lai.\n(c) CMC chungtel chung in hringtu a nu, a pa, a chuahpi taktak a unau, a nupi/va, fanu/pa a thih ah cun CMC min in Won 50,000 bulh chih a si lai.\nCMC chungtel chung in tlaihkhih a ton i Kawl ram ah kuat a si ah cun pumpak cio nih a tlawm bik Won 10,000 cio bawmh a si lai i, bupi phaisa zong in Won 50,000 bawmh a si lai.\n50. Zawtfah Khawnden\nCMC chungtel chung in zawtfah khawnden ton sual ah cun a tanglei bantuk in i zohkhenh a si lai.\n(a) CMC chungtel chung in a tanglei a tongmi hna cu CMC chungtel minung pakhat nih a tlawm bik Won 10,000 in i bawmh a si lai.\n(i) Rianṭuannak ah khawnden a tong i siizung ah aa thlawpbulmi\n(ii) Zawtfah ṭhalo ruang ah siizung ah a tlawm bik ni 15 ih in a cawng mi\n(iii) Major Operation aa tuahmi\n(b) CMC chungtel chung in zawtfah khawnden ton sual ah cun CMC phaisa chung in Won 50,000 bawmh chih a si lai.\n(c) A zawfakmi i a dihmi phaisa a tam tuk sual ahcun EC nih ceihkhanpiak a si lai.\n51. Kutput Thlacampiaknak\nCMC chungtel chung in a tanglei a tongmi hna cu ṭuanvo ngeitu OC/Pastor nih Won 50,000 put in thlacamnak ngeihpiak a si lai.\n(a) 119 auh in siizung a phanmi\n(b) Zawtfah ruang ah siizung ah a tlawm bik zaan khat riak in aa cawngmi\n(c) Nau a ngeimi\nCMC chungtel chung in pakhatkhat a tlungmi a um tik ah a tanglei bantuk in i zohkhenh a si lai.\n(a) CMC chungtel chung ah zawtfahnak tong in siibawi nih a sung a pek i tlun a haumi kan um sual ahcun chungtel pakhat cio nih won 20,000 in bawmh a si lai.\n(b) CMC chungtel chung in a tlungmi kan um tik poh ah Won 50,000 in thlahnak tuahpiak a si lai.\nCMC chungtel pakhatkhat nih Korea ram chung ah ṭhitumnak a/an tuah ahcun a tanglei bantuk in lawmhpinak tuah a si lai.\n(a) CMC nih Won 100,000 in tlawmh a si lai\n(b) Chungtel pakhatkhat nih ramdang ah ṭhitumnak a va tuah ahcun Korea ram i ṭhitumnak a tuahmi he aa khat in CMC nih tlawmh a si lai.\n54. Degree Lawmhpinak\nCMC chungtel chung in Korea cozah nih theihhngalhpimi sianginn pakhatkhat in degree a lami kan um ah cun Won 150,000 in lawmhpinak tuah a si lai.\nDAL IX (CMC-CACC SCHOLARSHIP)\n55. Chin Mission Church le Chin Association for Christian Communication, Hakha i bawm in siangngakchia bawmhnak kan tuahmi a min cu CMC– CACC Scholarship ti a si lai.\n56. Hi CMC – CACC Scholarship a ngeitu cu Chin Mission Church a si lai.\n57. CMC– CACC Scholarship nih aa tinhmi cu Chin miphun chung in fimthiamnak cawnnak lei ah bochantlak minung chuahnak lam kawl ding a si lai.\n58. Phaisa tawlrelnak cu a tanglei bantuk in a si lai.\n(a) CMC kan thazaang zohchun in scholarship fund chap ding kong cu CMC General nih kum khat voi khat a ceih lai.\n(b) Bawmh ding mi hna minung zat le phaisa zat cu CACC nih a tawlrel lai.\n(c) Phaisa cu CMC – CACC Scholarship committee nih bank ah Chairman, Secretary le Treasurer min in a chiah lai.\n(d) Phaisa cu CACC nih sermi CMC – CACC Scholarship committee hnatlaknak in hman a si lai.\n(e) Phaisa cu bank phaisa karh chung in hman a si lai.\n59. Bawmhnak ah papek ding mi cu a tanglei bantuk in an si lai.\n(a) Lairam khualipi Hakha ah sianginn a kaimi cu papek a si lai.\n(b) Thlanglei Lairam in Hakha ah sianginn a kaimi cu papek a si lai.\n(c) Ngakṭah a simi cu papek a si lai.\n(d) Cathiammi cu papek a si lai.\n(e) CMC – CACC Scholarship committee nih bawmh awk in an thimmi cu CMC EC nih theihpi in fehter a si lai.\n60. Bawmhnak pek ding mi cu a tanglei bantuk in a si lai.\n(a) Chin mi a si lai.\n(b) Tanghra awng, sianghleiruun kaimi a si lai (Theology/Secular).\n(c) A sokmi a si lai.\n(d) Khrihfa ṭha a si lai.\n(e) Rithainak a tawng lo mi a si lai.\n61. Bawmhnak pek ti lo ding cu a tanglei bantuk in a si lai.\n(a) A sok ṭhan ti lo mi\n(b) A catang a sung mi\n(c) Sianginn phunglam he a kalh in phung a buarmi\n(d) CMC – CACC Scholarship committee nih bawmh a herh ti lo tiah a ruah mi\n(e) CMC – CACC Scholarship committee nih a sermi zulhphung a buar mi\n62. CMC– CACC Scholarship kong ah CMC lei hruaitu cu CMC Pastor le OC upa an si lai.\nDAL X (PHAISA HLANHNAK - Bank Statement)\n63. Bank Statement phung cu a tanglei bantuk in a si lai.\n(a) Bank Statement a hmang kho ding mi cu CMC chungtel a si lai.\n(b) CMC chungtel a si ko nain CMC pumhnak le cawlcanghnak (activitiy) ah i tel khawh a si ko bu in thla 6 chung ah voi khat tal aa tel lo mi cu CMC bank statement a hmang kho lai lo.\n(c) Bank Statement hman a duhmi nih soknak form a phit lai.\n(d) Nu le pa, nupi le va le fale i auhnak ah hman khawh a si lai.\n(e) Vanchiat ton tik i hman a herh ahcun EC nih ceih a si lai.\n(f) OC theihhngalhpinak in hman a si lai.\n(g) Voi khat ah Won 15,000,000 (sing za le sawmnga) tiang lawng hman khawh a si lai.\n(h) Phaisa luhchuahnak ah a dihmi cu a hmangtu nih liam a si lai.\n(i) A hmangtu bank card ah CMC phaisa a um chung poh cu CMC sin ah a bank card a chiah lai.\n(j) Hman caan cu zarh khat a si lai.\n1. Chin House Phung\nChin House Phungphai\nChin House hmannak phungphai le zulhphung cu a tanglei bantuk in a si lai.\n1. Chin House ah ṭhut-um a duhmi nih Chin House President sin ah thawngthanh a si lai.\n2. Chin House ah caan sau a um kho ding mi cu CMC chungtel tling a si lai.\n3. CMC chungtel a si lomi cu Korea um dingmi ca ah thla khat um khawh a si lai i a ra tlawng tami cu thla thum um khawh a si lai.\n4. Chin House in sianginn a kaimi nih thla thum chung cu, thla khat ah Won 50,000 pek in umnak nawl pek siseh. Thla thum a um hnu ah umnak nawl a hal ṭhan ahcun EC upa nih ceihmai le khuakhan ṭhan a si lai.\n5. Chin House ah um in rian a ṭuanmi nih thla khatnak cu Chin House thawhkel in tho seh law cu hnu cun Won 70,000 thawh in thla thum chung umnak nawl pek a si lai. Thla thum a um hnu ah um ṭhan a duh ahcun EC nih a ceih lai.\n6. CMC chungtel chung in a zawfak i caan sau aa tlopbulmi a um ahcun a dam lo chung cu Chin House thawhvo olh in umter a si lai.\n7. Chin House President cu a ṭuan chung cu Chin House thawhvo olh a si lai.\nChin House Zulhphung\n1. Chin House ah zu, kuak, khaini, kunpawng, raja le kunza tawngtham lo ding.\n2. Chin House ah bia-alnak le sikvelhnak umter lo ding.\n3. Zan suimilam 12:00 hnu ah mei van ti lo ding.\n4. Zanṭim suimilam 1:00 hnu cu Chin House ah luh lo ding.\n5. Chin House ah pumpak ca ah meh le a dangdang chuan lo ding.\n6. Group ṭuanvo pekmi nih a herh ning in chuankhin le tirawl pek i a dongh tiang tawlrel ding.\n7. Chin House thawhvo a tho lo mi cu Chin House Committee, EC le General nih a kong ceih ding.\n8. Ni sawhsawh ah Chin House i tlun le um a duhherhmi nih Chin House President asilole CMC President asilole Secretary asilole Pastor thawng thanh a si lai.\n9. Chin House thilri hlan duh ahcun President sin ah hlan ding.\n10. Tikawlhnak, Zunput le a dangdang kan hman tik ah ṭhate in thianhhlimh ding.\n11. Mah thilri kha mahte in i fim ding.\n12. Chin House ah a hnu bik a tangmi nih electric, fan, ti le heater kha ṭhate in phih ta ding.\n2. CMC Special Sunday\nCMC Special Sunday\nSpecial Sunday Nithla\nKumthar January 1\nWF Caan hman January zarh 3nak\nCMC Birthday February zarh 1nak\nGeneral Meeting Chinese New Year\nChin National Day February zarh 2nak\nMission Sunday March ni 15 he a naih bik zarh\nWF Caan hman March zarh 3nak\n(Easter Sunday) March or April\nYF Caan hman April zarh 3nak\nChildren Day May zarh 1nak\nMother’s Day May (WF Caan hman)\nFather’s Day June zarh 3nak\nGeneral Meeting July zarh 4nak\nBible Sunday August zarh 3nak\nWF Caan hman September zarh 2nak\nChuseok Holiday September/October\nChin Kum Thar (Tho) October zarh 3nak\nCH Committee Caan hman November zarh 2nak\nWF Birth Day November zarh 3nak\nMCC Christmas December zarh 2nak\nWOMAN FELLOWSHIP PHUNNGPHAI\nDAL I (HRUAITU HNA)\n1. Woman Fellowship i chungtel cu Nubu Hawikomhnak Bu ah aa telmi dihlak an si lai.\n2. Woman Fellowship i Officer cu a tanglei bantuk in an si lai.\nDAL II (NAWLNGEIHNAK LE ṬUANVO)\n3. Woman Fellowship i nawlngeihnak le ṭuanvo cu a tanglei bantuk in a si lai.\n(a) Woman Fellowship rianṭuannak ah nawlngeihnak sang bik a ngeitu a si lai.\n(b) CMC chung i nu upa vialte hmun khat ah Pathian bia in thazaang laknak le i hawikomhnak an ngei lai.\n(c) Anmah zawn in CMC dirkamhnak le ṭhanchoternak rian an ṭuan lai.\n(d) Thla khat ah Zarhte ni voi hnih lengmang in Nubu thlacam pumhnak an ngei lai.\n(e) Thla ruk ah voi khat lengmang meeting an tuah lai.\n(f) Rianṭuan ding an i timhmi pohpoh EC sin ah hnatlaknak a hal hmasa zungzal lai.\n(g) Anmah chung ah chungtel sinak thawhvo thawh in mah le mah zokhenhnak a tuah lai lo.\n(h) EC theihhngalh lo in ram dang le bu dang he pehtlaihnak ngei in rian a ṭuan lai lo.\n(i) CMC hruainak he kalh in rian a ṭuan lai lo.\n4. Woman Fellowship Officer i nawlngeihnak le ṭuanvo cu a tanglei bantuk in a si lai.\n(a) Woman Fellowship meeting biachahmi poh a ṭuantu a si lai.\n(b) Woman Fellowship meeting karlak ah rianṭuan ding a um ahcun ṭuannak nawl a ngei lai.\n(c) Thla khat ah Zarhte ni voi hnih lengmang Nubu thlacam pumhnak program ah hruaitu a si lai.\n(d) Woman Fellowship nih ṭuannak nawl a pekmi rian poh a ṭuan lai.\n(e) Thla khat ah voi khat lengmang meeting a tuah lai.\n(f) Woman Fellowship hnatlaknak in rian a ṭuan lai.\nWoman Fellowship President ṭuanvo cu a tanglei bantuk in a si lai.\n(a) Woman Fellowship chungtel lak ah ṭuanvo ngan bik a ngeitu le ṭhihruaitu bik a si lai.\n(b) Woman Fellowship le EC pehtlaitu an si lai.\n(c) Woman Fellowship nih an ceihmi vialte EC sin ah a chuahpitu le fiang lak in a chimtu a si lai i, Executive Committee sin ah ṭuannak nawl a haltu a si lai.\n(d) Woman Fellowship nih nawl a pek ning in rian a ṭuan lai.\n(e) Woman Fellowship meeting poh ah chairman a ṭuan lai.\n(f) Meeting chairman a ṭuan tik ah vote an i tluk ahcun casting vote petu a si lai.\n(g) Bupi EC ah chungtel a si lai.\nWoman Fellowship Secretary ṭuanvo cu a tanglei bantuk in a si lai.\n(a) Woman Fellowship nih nawl a pek ning in rian a ṭuan lai.\n(b) Woman Fellowship meeting tuah tik ah roca ṭialtu a si lai.\n(c) Woman Fellowship ngeihmi meeting roca le a dangdang a kengtu a si lai.\n(e) Bupi EC ah chungtel a si lai.\n8. Assistant Secretary\n(b) Secretary a um lo kar ah Secretary rian ṭuanvo latu a si lai.\n(a) Woman Fellowship phaisa vialte a kengtu a si lai.\n(b) Woman Fellowship phaisa lutchuak vialte cazin a tlai dih tu a si lai.\n(c) Woman Fellowship ngeihmi bank card le cauk vialte kengtu a si lai.\n(d) Cazin ṭhate in a fimhlawm lai i Auditor nih cazin a zoh dih in Woman Fellowship sin ah cazin cu a langhter lai.\n1. Youth Fellowship i chungtel cu Mino Hawikomhnak Bu ah aa telmi dihlak an si lai.\n2. Youth Fellowship i Officer cu a tanglei bantuk in an si lai.\n(g) Marketing Manager\n(h) Sport leader\n(i) Culture & Literature leader\n(j) Praise and Worship leader\n(k) Music leader\n(l) Multimedia leader\n(m) Member 3\n3. Youth Fellowship i nawlngeihnak le ṭuanvo cu a tanglei bantuk in a si lai.\n(a) Youth Fellowship rianṭuannak ah nawlngeihnak sang bik a ngeitu a si lai.\n(b) CMC chung i mino vialte hmun khat ah Pathian bia in thazaang laknak le i hawikomhnak an ngei lai.\n(d) A herh ning in lentecelhnak a tuah lai.\n(e) CMC nih ngeihmi lentecelhnak thilri vialte a zohkhenhtu a si lai.\n(f) CMC ah ca le nunphung ṭuanvo latu a si lai.\n(g) Thla tin in Senri cazual a chuah lai.\n(h) Praise and Worhship hruaitu a si lai.\n(i) Music thilri zohkhenhtu a si lai.\n(j) CMC nih a ngeihmi multi-media thilri vialte a zohkhenhtu a si lai\n(k) CMC cawlcanghnak pawl video le hmanthlak in record tuahtu a si lai.\n(l) Projector he pehtlai in ṭuanvo latu a si lai.\n(m) Ramchung/ Ramleng in a phanmi cauk, VCD, DVD, etc,.. zuarpiaktu a si lai.\n(n) Thla ruk ah voi khat lengmang meeting an tuah lai.\n(o) Rianṭuan ding a timhmi cu EC sin ah hnatlaknak a hal hmasa lai.\n(p) Anmah chung ah chungtel sinak thawhvo thawh in mah le mah zokhenhnak a tuah lai lo.\n(q) EC theihhngalh lo in ram dang le bu dang he pehtlaihnak ngei in rian a ṭuan lai lo.\n(r) CMC hruainak he kalh in rian a ṭuan lai lo.\n4. Youth Fellowship Officer i nawlngeihnak le ṭuanvo cu a tanglei bantuk in a si lai.\n(a) Youth Fellowship meeting biachahmi poh a ṭuantu a si lai.\n(b) Youth Fellowship meeting karlak ah rianṭuan ding a um ahcun ṭuannak nawl a ngei lai.\n(c) Youth Fellowship nih ṭuannak nawl a pekmi rian poh a ṭuan lai.\n(d) Thla khat ah voi khat lengmang meeting a tuah lai.\n(e) Youth Fellowship hnatlaknak in rian a ṭuan lai.\nYouth Fellowship President ṭuanvo cu a tanglei bantuk in a si lai.\n(a) Youth Fellowship chungtel lak ah ṭuanvo ngan bik a ngeitu le ṭhihruaitu bik a si lai.\n(b) Youth Fellowship le EC pehtlaitu an si lai.\n(c) Youth Fellowship nih an ceihmi vialte EC sin ah a chuahpitu le fiang lak in a chimtu a si lai i, Executive Committee sin ah ṭuannak nawl a haltu a si lai.\n(d) Youth Fellowship nih nawl a pek ning in rian a ṭuan lai.\n(e) Youth Fellowship meeting poh ah chairman a ṭuan lai.\nYouth Fellowship Secretary ṭuanvo cu a tanglei bantuk in a si lai.\n(a) Youth Fellowship nih nawl a pek ning in rian a ṭuan lai.\n(b) Youth Fellowship meeting tuah tik ah roca ṭialtu a si lai.\n(c) Youth Fellowship ngeihmi meeting roca le a dangdang a kengtu a si lai.\n(a) Youth Fellowship phaisa vialte a kengtu a si lai.\n(b) Youth Fellowship phaisa lutchuak vialte cazin a tlai dih tu a si lai.\n(c) Youth Fellowship ngeihmi bank card le cauk vialte kengtu a si lai.\n(d) Cazin ṭhate in a fimhlawm lai i Auditor nih cazin a zoh dih in Youth Fellowship sin ah cazin cu a langhter lai.\n10. Assistant Treasurer\n(b) Treasurer a um lo kar ah Treasurer rian ṭuanvo latu a si lai.\nMarketing Manager a ṭuanvo cu a tanglei bantuk in a si lai.\n(a) Ramchung/ Ramleng in a phanmi cauk, VCD, DVD, etc,.. zuarpiaknak ah tlangtlatu a si lai.\n(b) Senri casual zuarnak ah ṭhihruaitu a si lai.\n(c) Youth Fellowship hruainak tang ah rian a ṭuan lai.\n12. Sport leader\nSport leader a ṭuanvo cu a tanglei bantuk in a si lai.\n(a) CMC lentecelhnak pohpoh ah ṭhihruaitu a si lai.\n(b) CMC ngeihmi lentecelhnak thilri vialte kenhlawmnak ah ṭhihruaitu a si lai.\n13. Culture & Literature leader\nCulture & Literature leader a ṭuanvo cu a tanglei bantuk in a si lai.\n(a) Kan nunphung he aa pehtlaimi “Chin Kum Thar” le “Chin Miphun Ni” tuahnak le cawlcanghnak ah ṭhihruaitu a si lai.\n(b) Kan nunphung le caholh ṭhanchoternak he aa pehtlaimi pohpoh ah ṭhihruaitu a si lai.\n(c) CMC min in thla tin chuak Senri cazual chuahnak ah ṭhihruaitu/editor a si lai.\n(d) Youth Fellowship hruainak tang ah rian a ṭuan lai.\n14. Praise and Worship leader\nPraise and Worship leader a ṭuanvo cu a tanglei bantuk in a si lai.\n(a) CMC nih tuahmi Pathian biak, pumhnak chung le thawk hlan i hla saknak kong ah ṭhihruaitu a si lai.\n(b) Hla thar kawl le sak ding timhtuahnak ah ṭhihruaitu a si lai.\n(c) Pathian hla in ṭhanchonak ah ṭhihruaitu a si lai.\n15. Music leader\nMusic leader a ṭuanvo cu a tanglei bantuk in a si lai.\n(a) CMC ngeihmi music thilri zohkhenhnak le hmannak ah ṭhihruaitu a si lai.\n(b) Pathian biak, pumh tik i music thilri sersiamnak le hman dih hnu fimhlawmnak ah ṭhihruaitu a si lai.\n(c) Music thilri thar zalhnak le a rawkcatmi remhnak ah ṭhihruaitu a si lai.\n(d) Music tumtu kong ah tlangtlatu le rian fialtu a si lai.\n(e) Youth Fellowship hruainak tang ah rian a ṭuan lai.\n16. Multimedia leader\nMultimedia leader a ṭuanvo cu a tanglei bantuk in a si lai.\n(a) CMC media he aa pehtlaimi pohpoh ah ṭhihruaitu a si lai.\n(b) CMC nih a ngeihmi multimedia thilri vialte a zohkhenhnak ah ṭhihruaitu a si lai.\n(c) CMC cawlcanghnak pawl video le hmanthlak in record tuahnak ah ṭhihruaitu a si lai.\n(d) Projector tlaihnak ah ṭhihruaitu a si lai.


Hallelujah Amen! Trump caah Ruahchannak Nganpi A Rak Um Rih Hi. – Kawltu Team\nHallelujah Amen! Trump caah Ruahchannak Nganpi A Rak Um Rih Hi.\nNovember 6, 2020 November 6, 2020 Pu Tawn Mang\nTrump caah Ruahchannak Nganpi a Um Rih.Thlacam lawng a hau cang. Zumtu hna cu a dongh lai te ah teinak an hmuh tawn ti a si. US President Trump caah ruahchannak a um rih ko. A dih rih hrim hrim lo. Trump nih Pennsylvenia, North Carolina, Georgia, Alaska a laak ahcun 268 a si lai. Trump nih atu tiang Vote an relmi ah hi state pawl ah hin tlawmpal tein a tei deuh rih hna. Georgia ah Trump nih tlawmpal tein 0.2% in a hruai rih. 99% vote an rel cang. North Carolina ah vote 94% an rel cang i Trump nih 50.1% a si i Biden 48.7 % lawng a si ve. Alaska zong ah Trump Vote 50% rel mi ah Trump cu 50% a si i Biden hi 33.5 % lawng a si rih. Pennsylvenia ah vote 94% an rel cang i Trump nih 49.6% a hmuh cang i Biden nih 49.2% a hmuh ve.\nNevada hi atu lio ahcun a biapi ngaingai mi a si. Nevada ah 84% vote an rel cang i Biden tlawmte nih 1% zong tling deuh loin a tei rih. Trump nih Pennsylvenia, North Carolina, Georgia, Alaska a laak ahcun 268 a si lai. Nevada hi atu lio ahcun a biapi ngaingai mi a si. Nevada ah Biden tlawmte in a thawng deuh. Biden nih Nevada a laak ahcun 270 bak te a ngah lai i, teinak a co lai. A ngah lo ahcun Trump nih tei khawh thiamthiam a si. (The Guardian)\nUS President thimtu, Electoral college-ahhin vote 538 a um. Cucaah teitu si khawhnak ding ah Vote 270 hmuh a hau. Electoral College an ngeih khawhmi zat hi state kip nih vote an neihmi zoh in sermi a si. Phun dangin chim ahcun mipi tam deuhnak paoh Electoral College vote tam deuh an ngei ti khawh zong a si. Mipi nihhin President thimnak ding ah vote cu an thlak ve tthiam ko. Nain mipi vote, Popular vote tiah auhmi vote tam deuh a hmumi paoh kha President an tling tinak a si hlei lo. Mipi vote in a tammi zong kha President tlin lo khawh a si tthiamtthiam. 2016 ithimnak ahkhan Democrats Hillary Clinton cu zuamcawhtu Republican Party Donald Trump nakin popular vote ah tam deuh a hmu.\nNain Trump nih Electoral College ah vote tam deuh a hmuh ve caah US President caah thim a si. Phun dang in kan chim ahcun Electoral College vote kha president thimtu taktak vote cu a si. Winner-takes-all rule: State tam deuh ahcun winner-takes-all rule hman a si i, hi a sullam cu popular vote ah mark tambik a hmumi cu candidate caah State Electoral College vote pek viar an si. State zeimawzat ahcun party a tthawng deuhmi kan theih khawh bang nain State cheukhat ahcun a tthawng dingmi, teitu si dingmi theih khawh a si ve hoi lo. A ruang cu Battleground state timi a um. Hi sate hna hi Swing state tiah auh an si. Democrats le Republicans an itei veve lengmang nak a si. Phun dang in kan chim ahcun khuachel ah Democrats nih a tei i, khuachel ah republican nih a tei ve. Cuti zungzal ttanhmi party a ngei lomi State kha Swing state tiah auhmi cu an si.\n← Breaking News : Laimi Nih Donald Trump Nan Bawmh Khawh Nak Lam A Van Um Cang Hi.\nRev. Tuan Peng Thang Nih Donald Trump Cu US President Ah A Phuan Bak Ko. →


Russia, University ah Siangngakchia pa 1 nih Meithal in a kah hna ruang ah mi pa 8 an nunnak a liam – Chintanbo\nRussia, University ah Siangngakchia pa 1 nih Meithal in a kah hna ruang ah mi pa 8 an nunnak a liam\nSeptember 20, 2021 admin WORLD NEWS 0\nRussia ram, University vawlei ah September ni 20 ah Meithal keng tu pakhat i meithal in kah ruang ah minung pa 8 reng lo an thi tiah dothlatnak a tuahtu palek bawi nih a chim. A tu a chuak mi thil cu Russia ram chung ah tu kum chung a voi 2 nak siangngakchia hna cu an i tinh mi a si tiah a chim.\nSocial Media ah mipi theih in phuanzar a si mi video chung ah Perm khua ah a um mi University pa 1 ah meithal kah tu, ral in zamtak ding ah mi cheukhat Sianginn thlalangawng in an zuang hlan ah an thil hna cu a tang ah an hlonh nak zong hmuh khoh a si ti.\nPerm National Research University ah a chuak mi dohnak ah mi cheukhat hliam an pu i meithal a kahtu a si tiah lunghrinh mi siangngakchia pa 1 cu kan tlaih i mah pa cu tlaih lio ah hlaim a pu tiah a biapi tuk mi case/thil a tawlrel tu dothlatnak Committe pa 1 nih a chim.\nMeithal kahnak a chuak lio ah video kan lak khoh tiah ruah mi video pa 1 cu ram nih a ngeih mi Media in a thlah imah video ah cun luchin a hak mi a chinh i, thilpuan a nak a si mi cu a hruk mi pa 1 cu Sianginn vawlei chung ah a chawhvah cu hmuh a si.\nMah a cang mi thil ruang ah minung 24 sii a ni thop lio a si i, mah hna chung ah pa 19 cu meithal hlaim an pu tiah Ngandamnak lei Bu(Ministry of Health) nih a chuah tiah Russia tadin Angence nih a langhter. Septermber ni 20 ah siangngakchia pa 1 nih Perm Research University vawlei hmun ah a mah pawngkiang ah a um mi hna cu a kah hna tiah” dothaltnak Bu nih cathanhnak a chauh. Crd; Mizzima\nIndia ram, Manipur ramkulh, Kamjong District chung Phaikok khua ah aa dormi Myanmar ralzam 45 hna cu Sept 16, chunhnu suimilam 1 hrawngah khan Manipur palek nih Myanmar ram lei ah an thawl hna tiah theih a si. Ralzam 45 chungah 34 cu nu an si. India ram Manipur ramkulh hi Myanmar in Sagaing ramthen le Chin ramkulh hna he 398 km ramri aa tlaimi a si.\nManipur ahhin Myanmar ralzam zeimawzat an lut i Chin miphun zong an i tel len ve. Cheukhat cu tha tein cohlan le zohkhenh an si nain cheukhat cu Myanmar lei ah thawlmi zong an um lengmang tiah theih a si. Crd; The Chin Post


Cristiano Ronado le A Chungkhar Hna Nih Coronavirus Zawtnak An Ngei Lo - Huapzau\nCristiano Ronado le A Chungkhar Hna Nih Coronavirus Zawtnak An Ngei Lo\nKan thei bantukin Juventus defender Daniele Rugani nih coronvirus zawtnak a kai, mah ruang ah Juventus squad dih lak le Staff vialte hna cu a dang tein an chiah hna tiah Juventus football club lei nih an fehter.\nPortugal superstar zong coronavirus zawtnak ngei kho dirhmunah a dir ve. Nain, Test an tuahnak ah coronavirus zawtnak an hmu lonak kong Portuguese Island Madeira President nih a phuan. Atu hi a chuahkehnak Madeira lei ah a nu zawtnak ruang ah a um lio asi.\nJuventus superstar Cristiano Ronado hi coronavirus tih ruang ah Madeira ah hin a um rih men lai. Atu hi Italy lei ah cun coronavirus ruang ah an buai ngai hna.\nCristiano Ronaldo le A Nu Dolores\nVantthatnak he Juventus superstar Cristiano Ronaldo nih tu lio zawtnak lar tak mi Coronavirus zawtnak a kai lo\nJuventus i C Ronaldo teammate asimi Daniele Rugani hi Serie A player vialte laki coronavirus zawtnak an hmuh hmasa bik asi. Naite ah Paulo Dybala zong virus a kai cang tiah an fehter ve cang.\nItalian club ngan Juventus nih cun an players le staff 121 bak hna cu a dangte in an chiah cang nak kong an phuan.\nKan thei bantukin Crisitnao Ronaldo hi Madeira lei ah amah hringtu nu Dolores zawtnak ruang ah a um lio asi. Coronavirus ruang ah Italy ei an strick deuh caah a chuahkehnak Madeira lei ah a um rih ko lai tiah Daily Mail nih an langhter.\nItaly lei i reports cheu khat nih cun Cristiano Ronaldo nih coronavirus zawtnak a kai/ngei cang tiah an chimmi cu bia hmaan lo/lih asi tiah Daily Mail nih an fehter.\nCoronavirus nih hin vawlei cung a buaiter ngai cang. A bikin mipi tam biknak football (bawlung) zong a buaiter ngai. Premiere league lei zong nih tuniah coronavirus kong he pehtlaiin emergency meeting an ngei lai.\nSeria A puai chuih ding vialte zong ara lai dingmi April thla ni 3 tiang phih (suspend) viar asi. Coronavirus hi a dai kho lo asiah cun a herh ning in an hrial tthan lai.\nCrisitano ROnado leh a chungkhar hna caah cun vantha taktak an si ko. Atu hi Juventus players cheu khat hna nih cun coronavirus an kai cang men lai tiah an chim.\nFootball Atang Mi 9 Ten Coronavirus An Kai Tawh\nKhawvel hmun hrang hrang ‘football’ atang mi 9 ai tlem lo ten Coronavirus an kai mek niin an tarlang. Hetih […]


Muidawh Ei Chaw Po Zong Sexy Nawn In A Rak Lang Tthan – Lai Holh News\nMuidawh Ei Chaw Po Zong Sexy Nawn In A Rak Lang Tthan\nMintami muidawh Ei Chaw Po zonghi a muisam le a taksa aa dawh pinah lemcannak lei zongah thiamnak a ngei i, mipi duhnak le thazaang peknak biatak tein a hmu vemi a si. A pungsan zong soiawk um loin aa dawh i zoh a rem.\nMintami Ei Chaw Po zonghi lemcannak leiah thiamnak a ngeih bantukin art leiah biatak tein hlawhtlinnak zong a hmu ve cang. Cun mipi thazaang petu hna zong nikhat hnu nikhat in an karh chin lengmang fawn.\nEi Chaw Po zongnih hin a muisam dawhnak le a taksa tthatnak pawl hna hi a social hmangin mipi sinah a rak langhter lengmang ve. Art leiah rian a ttuannak pawl hna zong a fans pawl sinah theihternak a rak tuah lengmang fawn.\nA tutan zong muidawh Ei Chaw Po nihcun sexy nawn tein a umnak hmanthlak dawh pawl hna cu a facebook hmangin mipi sinah a rak langhter tthan. A tutan a umtu le a muisam te cu duh a nung khun ko.


Tuzanlei In Thantlang Khuapi Inn Cu Ralhrang Nih An Khangh Cuahmah Tamtuk A Kaang Cang — Salai Ephraim Thawngpang\nTuzanlei In Thantlang Khuapi Inn Cu Ralhrang Nih An Khangh Cuahmah Tamtuk A Kaang Cang\nThantlang A Kaang Ṭhan Nihin January 31 ah Thantlang, Holiness Biakinn pawng hrawng a kaang ṭhan! Mit in a hmutu pakhat nih cun, “Nizaan zong ah a kaang cang, nihin zanlei in khangh chap mi a si. Inn aa peh pah i a kaang thluahmah ko lai, tiah ka zumh, atu tiang inn 40 hrawng cu kaang cang men lai, fiang tein cun kan hngal kho lo,” tiah The Chin Post ah a chim.\nTuchun Kanpalet Peng Kahdohnak Ah Ralhrang 3 An Thi.Chin ramkulh, Kanpalet peng ah January 31 zinglei ah Kanpalet CDF le ralhrang karlak kahdohnak a chuak i ralhrang 3 an thi, midang tampi hliam an tuar tiah Kanpalet CDF sin in theih a si. Kanpalet khuapi Yan Aung Seti, pengkulh fimcawnnak uk zung le pengchung Twe Uk zung hna ah umhmun a khuar mi ralhrang hna cu nihin zing Sml 6 : 30 hrawng ah Kanpalet CDF nih an kah hna.\nTuchun Chin Ramkulh Kanpalet CDF Le Ralhrang Kahdohnak Thawngpang Thar →\n← Min Aung Hlaing le a ralhrang nih hramhram in uknak an lak mi kan duhlonak langhternak


Mah Hi Trum Nih A Tuah Khawh Sual Ahcun Biden Caah Cun A Dih Si Cang – Chin World News Evening\nUS president thim zaan ah khan Pu Trump nih swing state vialte ah ceilak a tei, vote 90% cung an rel cang hna. Democrat nih kan sung cang tiah an i ruah. Trump nih ka tei cang tiah mitku thaw ngai in a it. Trump nih a tei tuk caah election zohfeltu thiamsang tampi an khuaruahhar tuk cio.\nNain khuadei lai zinglei ah Biden a vun thawng than i Trump nih a tei cia nak states ah Biden nih a tei than dih. A bingtalet in thil a vun cang. Mail in kuatmi vote ah Biden mee a tam tiah an ruah. Nain ningcang lo riantuannak le mee firnak a um tiah Trump phu nih an ruah.\nTutan thimnak a buaiter tu cu mail in vote an pekmi hi a si ko, mah hi a hlankan tein Trump nih a doh ciami a si. Trump phu nih biaceihzung ah ningcang lo riantuannak tet-te he an langhter khawh ahcun ruah lo ning in thil aa mer than kho ko. Cattialtu: Salai Lungthli Tum\nRelchih: Coronavirus khamhnak sii vaccine serchuahtu, Pfizer-BioNTech CEO Ugur Sahin nih “kum voi atu bantuk khuasik caan ahcun vawlei pumpi in nunning kel, normal life kan phan kho cang lai tiah tuchun ah a chim.\nVaccine kan chuah in kan phawtzamh dih lai i zawtnak vialte kan control khawh ko lai” tiah a chim chih. Virus khamhnak sii cu FDA nih approve an tuah hnu ah zapi sin ah phawt a si lai. Sizung le kum upa hna nih an i chun hmasa hnu ah zapi sin phawt a si lai. November thla dih lai ah chuah ding in timhlamhnak an ngei cang. US citizen paoh cu free in chunh a si lai ti a si. By Salai Lairamthang\nBiden Caah Thangchia: Trump Nih Judges (5) A Sawmmi Nih Tuah An Timhmi Vialte An Phuan Cang


NAN CHUNGKHAR CHIM CIO HNA UH, RAK PE HRIMHRIM HNA HLAH SEH – The Chinlung Post\nKawlralkap thiltuah hi mipi caah cun thawngpang ttha ti khawh asi cang. Aruang cu mipi nih aa kan tukdoh sual lai timi hi an rak phangtuk cang timi fiang tein an thiltuah mi in hmuh le theih khawh asi. Biatak tein ralhrang kawlralkap hna cu an lungdong taktak timi afiang ko cang. Zeiruang ah ti ahcun tutan an thiltuah mi in fiang tein hmuh khawh asi.\nKawlralkap ralhrang hna nih Laimi meithal ngei vialte hna cu kanmah sin ah rak ap dih uh an ti cang. Hi thanhnak an tuahmi hi meithal in an kan tukdoh sual lai timi an phan caah asi ko timi hi a fiangmi asi. Mizei hmanh nih kan meithal ap hna lo ding asi. Kawlralkap cu phihkharnak phunkip in ramdang nih an tuah hna pin ah ramchung lei in biatak tein cawlcanghnak an tuah hna.\nCu tikah kawlralkap ralhrang hna hi caan sau rian an ttuan kho ti lai lo timi hi zakhat zakhat in a fiang cang. Aphunphun thanhnak an tuahmi zong ah CRPH nih an doh colh hna lawng siloin mipi hna nih ralhrang ralkap thanhmi zei ah kan rel lo caah an si avaang cang. An dirhmun an i theih tuk. Thlathum chung ei din lawng an ngei cang ti asi. Cucaah an vansang cang.\nMeithal ngei hna nih ap awk a si le si lo kong ah lung-awttawm in an um ve hna. Asinain, kan ap lo ah a ttha deuh lai tiah a ruattu zong an um ve. Laitlang lawng ah si loin Myanmar ramchung hmun kip ah hriamnam (Chai, Vainam, Meithal, Li le Cantiang tbk.) pawl ralkap le palik sin ah ap dih ding in nihin March 24 ah ralkap nih thawngthanhnak an tuah.Chirhchan: The Chin Journal


Van Zang Tlang Minung Cheukhat Nih Kan Khua le Kan Ram An Zam Tak – Onlinenungak\nVan Zang Tlang Minung Cheukhat Nih Kan Khua le Kan Ram An Zam Tak\nKawl ralhrang Tlang lo i riak mi hna kong ah CNA/F lei nih kan mi phun le Ram ca ah nunnak pek in an fakpi in a ni zuam lio ah CNA/F dirkamh loin Thantlang, Hakha le Kawl lei khuadang ah a zam mi Vanzang Tlang minung Tthenkhat pawl rak i ralring uh. Kan ram le kan khua,kan Miphun a zamtak tu kan si ti rak hngal uh. Kan ram a simi Chinram hi pathian pek mi ram asi caah kan zohkhenh a herh tuk mi asi.\nKan khua le kan ram kan miphun a zamtaktu minung si hram hlah usih. kan dih lak in Fek tein dir usihlaw kan ram le kan miphun caah hmunkhat teah ttuan tti hna uh si. Kan i tinhmi hmunhma kan phanh hlan tiang hmunkhat ah Kut i suih in dir tti hna usih. Kan Ram le kan Miphun a zamtak tu le a leirawitu sihram hna hlah usih. By-Salai BN Laikhal.\nSalai Cung Bawi Lian an tlaih ruangah Tlantlang mino nih Sakhan ah an kal hnawh hna. Ralkap he i chawnhbiak dingin Thantlang khuabawi, Rev.Dr Sang Cung Uk, chungkhar lei le Pu Lawm Bik hna cu Ralkap sakhan ah an kai lio asi i mino nih lamkhat in an hngah i a tu cu a chuak cang tiah theih asi. Note : Hi ca hi suallam ngei deuh mi asi tiah ka ruah caah,ka rak post tthan nak si.


Hakha Khuachung Dinti kongah mifir pawl min tling tein an von langhter dih – Chin World News Evening\nHakha Khuachung Dinti Peknak Cu Thla 4 Ah Dihding Si Nain Kum 4 Tiang Ah An Dih Kho Rih Lo. Chinram Hakha khualipi dinti peknak ding ah Myanmar tangka 2.9 billions dih in 2016 October thla ah Tender an auh i 2017 March ah dihding ti in timhtuahmi a si nain atu tiang an dih kho rihlo.\nMinung thong kul(20000) renglo khuasaknak Hakha khuapi dinti peknak cu caan rikhiah ning in an lim khawhlo caah voi thum tiang bak caan an sauh piaknak kan tuah hna tiah siimanking he pehtlai in Pyine Cozah tuanvo ngeitu nih cathanh a chuah. Hi kong ah caan rikhiah ning in an limlo nak a ruang cu siimanking umnak ah kal in tahnak, map suainak, design hmantlak suainak, an hmanmi system lungtlingpinak le Siimanking suainak lei le thiamsaannak lei le Experience ngeimi Company an si maw silo ti felfainak ttha tein an rak chek hlatlo caah si siimanking atlamtling lonak asi tiah cathanh an chuah.\nEihmuar Ruang ah ( tazacuai (Azizut) atongmi Pyine HtweOh Nih hruaimi Simaanking.\nHakha khuapi dinti peknak siimanking caah Cawtu le Ttuantu tiin Tender 2 an auh ii Yangon ah hram bunhmi K&DL Company le Moekoh Shwezi Company hna nih an ngah dih. Cu caah Tender ngahtu Company hna le Chin pyine cozah Atunzihmu simi Atwetwe Ohchohzimu U Pyung Chu hna cu hnatlaknak minsen an thut i 2017 March thla dih ah lim ding in hnatlaknak tuah a rak si.\nRian caan rikhiah ah an limlo caah 2017 May thla tiang avoikhatnak caan an sauh piak hna mah May thla ah cun Hakha Furpi a si caah October tiang avoihnihnak caan sauh piak ding in Company nih an nawl hna. Cu ti a voihnihnak caan an sauhpiak hna lio ah Moekoh Shweezi Company Director simi U Kyaw Soe Naing le Pyine Cozah lutlai simi U Piong Cho hna cu eihmuarnak lei upadi in a tazacui (zizut) an ton caah rianhma a kal tilo i a voithumnak caan sauh piak an si tthan tiah an chim. Hi a zizut an tonnak cu 2015 lio i Yangon khua ah hmunhma i cawkzuarnak kong he pehtlai in a si ii 2017 july ah aziazut an ton hi a si . Hi tin tazacaui (Azizut) lio ah hin U Piong Cho hi Pyithazi Vuanci Tthana ah lutlaibik chantu dirhhmun in rian a ttuan lio a si i Chinram ah an tthial i Hakha dinti kong ah Coza rianttuantu Secretary ah ttuanmi asi.\nDinti peknak ah ttuanvo latu Company pahnih hna i ai pehtlami an si i siimanking ttuanvo laktu U Piongcho he zong pumpak in ai thei hngalmi le ai kommi an si tiah Chin Pyine Siipin Vuanci U Soe Htet nih Myanmar Now media ah a chim. Moekoh Shwezi Company Director U Kyaw Soe Naing cu tazacuai (azizut) a ton tik ah a tangmi rian cu K&DL company nih pehzulh ttuanseh tiah Vuancichoh le Pyine Hluttaw speaker nih kaa in biachahnak an tuah i siimanking he pehtlai in fiang tein kan thei lo tiah thanhca nih an langhter. Cucaah Hakha khua dinti peknak Attwettwe Usi Thanah nih Hakah dinti siimanking cu 2017 December thladih tiang a voithumnak caan an sauh piak tthan hna. Hi dinti peknak rian hi Engineer thiamsang an tamnak Siipin nih hruaiding ah biachanh ding in Chin Pyine Vuancichoh sin ah kan rak chuahpi lengmang nain Vuancichoh nih a duhlo i Attwe ttwe ohchohzi tangtu ah a ap tiah Siipin Director hlun U ThlaHre nih a chim.\nVoithum tiang caan sauhpiak ansi ko nain a tutiang a tlamtling dih lomi Hakha dinti kong ah A Voihnih Hluttaw caan chung ah limdih ding ah Pyine Cozah sin ah Paletwa peng Meekuang hmun(2) Pyine Hluttaw kuzale U PyiMin nih December 4 ah azigyi a su in a chuahpi. Hi asu a nun lonak hnga Pyine Cozah lei in Vuancichoh le Siipin Vuanci le Bandazi Vuanci hna nih Hluttaw ah biatak tein an i al hna i Vote an thlak tik ah hi a su nih a tei caah nunter asi.\nDinti a tlamtlin rih lomi hi Siimankinh Design ruang ah asi caah ttuanvo ngeitu pawl cu tazacui (azizut) an si lai tiah Pyine Vuancichoh nih Hluttaw ah a chim nain zei bantu bu dah a zizut ding timi bel fiang in a chimlo. Siimanking he pehtlai in Siipin vuanci hlun Salai Isaac Khen le Siipin taayazi in Hgnunciazihmu U Thla Hre nih ttuanvo an laak i Ttuanvo lakmi ruang ah an rian in an i dincang tiah Chin Pyine Vuancichoh Salai Lianluai nihcun a chimchih.\nSiipin vuanci in kumhnih leng rian a ttuantu Salai Isaak Khen cu May thla 2018 ah a rian a dinmi a si i Hakha Bazar, Hakha khuapi siimanking le Falam dinti siimanking hna caan rikhiahnak ah dih ding in rian a ttuan kho lo caah amah tein rian a dingnak asi tiah rian in a din lio ah arak chimbal cangmi a si.\nHakha khua dinti peknak kong he prhtlai in Tender an auh lio ah quality tthami company ttha te’n zohfel loin an um caah asi i Tender chektu hna cung ah mawhphurhnak a um tiah nikum i Pyine Sazinsih choh cathanh a chuahmi ah ai tel. Rian an dihmi ttha tein zohfel loin Tangka a petu Htweoh le thilri cawknak ah phaisa pekchung lio ah Sachoh he ai kaih maw kaihlo tiah a zohfel hmasa lomi le thilri quality a ttha maw tthalo ti an chek lo caah a tlamtling lonak asi. Ti Pipe an cawknak ah Company pahnih fonh in an dih lai timi nak leng in ting 3000 mantluk a hlei i an cawk caah a hleimi pipe pawl cu hman tthan awk an tthat tuk lo caah Ram phaisa duhpaoh soksam bantuk si tiah Sazinsih Choh nih cathanh ah a tel.\nHakha dinti pekchanhnak kong ah ttuanvo ngeitu Company pawl hi Upadi ning te’n dantat ding in Hluttaw kuzale pawl nih hluttaw ah an chuahpi lengmang ko nain Caan rikhiah chung i rian an lim lo man phaisaa an liam ko cang tiah Vuanci Soe Htet nihcun a chim. A tu cu an dih dengmang cang i an dih hirhiar tik ahcun Budget a tlami 2.9billions leng ah Ting 9700 tluk a hlei in hman asi te lai tiah a chim chih. Vuanci Soe Htet nihcun Company 2 in Director pawl nih a herhmi an liam ko cang caah tazacuai awk an tthalo tiah a chim. “Phaisaa an pek dih cang, kanmah cu Myanmar miphun kan si caah “win-win” kap hnih caah tthatnak a chuah cu ta, tazacuai ding ah cun a ttha lo tiah kan ruah” tiin U Soe Htet nih cun Myanmar Now ah achim.\nA si nain Matupi Peng Mekuanghmun No.(1) in Pyine Hluttaw kuzale U Aung Lyan nih cun ”’ Ziah Cozah nih taza an cuai hna lai lo le an cuai awk hrimhhrim a si. Tazacuai an duh lonak a ruang i a um lai Pehtlainak an ngei i si ko lai..Kei cu ka lung an hring”tiah a chim. Ref: Myanmar Now\nNote: Hi thawngpang cu Salai Dokhar nih a taarmi lakchinmi a si.


Salai Lung Thli Tum:CNLD hi zeidah an cang hoi’MP hlun Pu Con Kheng zong CNLD nih an phuak ve. – Onlinenungak\nSalai Lung Thli Tum:CNLD hi zeidah an cang hoi’MP hlun Pu Con Kheng zong CNLD nih an phuak ve.\nCNLD phu hi zeidah an cang hoi? Falam peng ah a lar ngaimi MP hlun Pu Con Kheng zong CNLD in ai phuak ve. Anih hi CEC chungtel zong a si. Ai phuak nak ruang theih a si lo.\nPu LMC hruaimi Chin party CNP thawn lei a panh thluahmah lio ah Pu Nothankap hruaimi CNLD belte cu tumchuk lei a panh cang ko rua. Thantlang peng Chin party EC 55 chung ah 52 nih Pu LMC an panh i 3 lawng nih Pu Nothankap party an panh ti a si.\nNupi tha nih innchung khar cu a kilven, a bawmh chan i, a nuamhter. Nupi tha lo nih cun innchung khar kha hell bang in a caan ter tawn. Mother’s day ah nu le nupi le hna cawnglomh a si bantuk in, nu le hna zong nih ralrin awk le mah hi nupi tha lo nunzia hna hi hrial awk tha an si.\n(1) Zingka Tlaituk Thawh Hmangmi Nu: Nupi thathumi hngalh khawhnak bik cu zingka ah zeitik hmanh ah tuan ah a tho bal lai lo. Ni a tlai hnu ah a tho lai i, thawh duh lo poh ah ka dam lo ti a hmangmi nu cu nupi tha lo, thathu cazin ah khumh ding an si. Mah bantuk nu nih hin chungkhar ah thil tampi a tlohter dih i, inn chung khar ah a herh lo in phaisa hlei dihnak le ngandam lonak a chuahter.\nChun lai cir tiang ihnglih mi nupi hna cu mak awk tlak hmanh an si. Fa le he zei tluk buai hmanh ah, zingka tuante thawh i chungkhar caah rianlim ding cu nupi tha dirhmun a si. Nupi tha cu chungkhar ah tuanbik a thotu a si lai i, inn chung rian vialte tuantein a tuan cia dih.\n(2). Ai filhhnawmh Mi Nu: Innchung leng thianghlim tein chiah a hmang lomi. Mah le hnipuan, fa le va le hni le puan hna thianghlim in a chia duh lo i, hnawk khak taktak in khuasami cu a man um lomi nu a si. Amah le mah aa upat lomi a si bantuk in a innchung khar a upat lo pin ah inn pa chakthlang le cing le la rualchan upat lomi cu a hmurka in a langh lo hmanh ah ai filhhnawmhnak nih khan a langhter lai.\nMah le pumhsa hmanh thianghlim tein a um kho lo i, a rim a nam mi – innchung hna a rim a chia buin a um khomi nupi hi, nupi tha lo taktak mi theihnak pakhat a si.\n(3). Ahmur Sau i, Mi he Ai Si I, Mi Kongceih le Bia Thala Inn Chungkhar ah a Phakpi tu: Nupi cu zei tluk a fel i, pumh a huammi asi hmanh ah, a hmurka ai sum lomi nu cu nupi thalo a si. A leng kip ah a vak i mi dang kar ah bia ai thlak ruang ah le thil dikmi fiang theih lo in bia a puanter mi nu cu chungkhar ah hellmei bang a ser tawn. Ral a ngei lai i, a hmur sau caah khan mi nih simh mi a si lai. Mah bantuk cu nupi tha lo hngalhnak lehkhana pakhat a si ve.\nFa le va le cung zong ah volhpamh a hmang lai. A kaa ai sum lai lo. Mah bantuk nu cu nupi thalo leh khana pakhat a si.\n(4) Phaisa Sem A Rel Kho Bak Lomi: Inn le lo zong thianghlim in a chiah kho ko. Zingka zong tuan in a tho i, chungkhar a zoh khenh ko. Phaisa zong akawl kho pah lehlam. Nain, phaisa cu ti bang in a hmang mi, phaisa semrelnak pelte hmanh a tuak lomi nupi cu nupi thalo a si. Va le chuahpi mi phaisa kut cung a phanmi poh den dih lengmang a hmangmi hna hi nupi tha lo an si.\nThil a biapi lem lomi tampi cawk ahmang lai. Rawl chumh chuan awk tha lem lomi neknawi tampi cawk a hmang lai. Angki le thilri a man fakmi ko thim i tam lak te shopping ah hloh a hmang lai. Thil neih ciami hna hlawnh dih a hmang lai. Tu le lek leng chuah a hmang lai\n(5) A Zaw A fak Pengmi: Thathutnak alanghtertu pakhat cu ‘ka dam lo’ ti peng hi a si. Minung hi cancer tbtk zawtnak nganmi taktak um lo ah cun a dang poh poh hi cu thinlung a si. Mah le mah zawt ah i ruah ah cun zawt a si. Thathut i zei hmanh tuah huam lo i, ka zaw ti rumro a chim peng mi hi nupi tha lo an si.\nSibawi he i piah ding rumro a ruat mi a si lai. Zei tik hmanh ah damnak kong chim lo in, dam lonak rumro chim zai a hmang lai. Ih khun cung rumro ah a it peng lai, a taap thulh peng lai. Khaw zei maw lungzawtnak ka ngei ti phun ngawr phun khin a um lai.\n(6). A Lung Khongmi Nupi: Va le nih chimh hrin le uk khawh a si lomi nu cu nupi tha lo a si ve. A fel ko, a ngan zong a dam ko. Phaisa zong sem a rel ko. Tuante zng a tho, inn zong a zoh khenh, a hmur zong a sau lo, nain nupi tha lo lehkhana te pakhat a um mi cu va le zei rel lo a si. Va le nih tuah awk a ti mi zei hmanh tuah tim lo, va le kha mi hrut ah ruah an chim mi zei hmanh a ngai lomi nu cu nupi tha lo a si thiam thiam. [ Va le zong nupi le chim mi zei hmanh ngai lomi cu va tha lo an si ve.\nNote: Hi cabia hi USA Chin News timi hi kum 2018 lio ah a rak tarlangh mi a si. A thar in kan rak i lak tthan ve.


US Hlutdaw Niam nih President Trump phuah dingin taza a cuai taktak cang | THE CHIN EXPRESS\nUS Hlutdaw Niam nih President Trump phuah dingin taza a cuai taktak cang\nWashington — Democratic party nih kum 3 chung an i zuam peng hnu, zahan December 18 ah President Donald Trump (kum 73) cu phuah dingin taza an cuai khawh taktak cang.\nUS ram an dirhnak in kum 243 chungah President Donald Trump hi phuah dingin tazacuaimi (impeached) president 3nak asi. Nain, impeach mi hohmanh an phuak taktak rih hna lo. Impeach a rak tong vemi president 2 cu;\nPresident Andrew Johnson – kum 1868 ah le\nPresident Bill Clinton – kum 1998 ah an si. President Richard Nixon zong kum 1974 ah phuah dingin tazacuai an rak timh nain an cuai manh hlan ah amah tein aa phuak.\nDemocrats pawl nih President Trump phuah dingin tazacuainak caah Hlutdaw Niam (House) ah biatung (article) 2;\nNawlngeihnak Ningcang Loin a Hman (Abuse of Power) le\nHlutdaw Rianṭuannak a Donh (Obstruction of Congress) timi an ap.\nPresident Trump nih ‘Nawlngeihnak Ningcang Loin a Hman caah phuah dingin tazacuai’ cu nan lungtling maw? tiin Hlutdaw Niam MP/representatives pawl nih vote an thlak i;\n‘Yes’ tiin MP 230 nih an vote\n‘No’ tiin MP 197 nih an vote\n‘Ka sum’ tiin MP 1 nih a vote\nMP 3 an vote lo. Yes nih an tei. Atang hmanthlak ah result ka langhter bangin ‘Yes’ a vote tu pawl hi Independent MP 1 le Democratic MP lawngte an si. Democratic MP 1 le Republican MP 2 an vote lo, adang Republican paoh cu ‘No’ lawngte an vote.\nMah hnu ah, ‘Hlutdaw Rianṭuannak a Donh’ timi cu an vote ṭhan i;\nMP 229 nih Yes an vote\nMP 198 nih No an vote\nMP 1 nih ‘ka sum (present)’\nDemocratic MP 1 le Republican MP 2 an vote lo. Yes nih an tei hoi. Democrats le Republicans tiin an i ṭhen hoi.\nHmanthlak — Phuah dingin tazacuainak caah Democrats pawl nih Articles 2 “Abuse of Power” le “Obstruction of Congress” an chuahpi i Hlutdaw Niam ah vote an thlakmi result\nYes nih an tei caah, President Trump cu Hlutdaw Niam (House) nih phuah dingin tazacuai (impeach) asi cang — Hlutdaw Niam ahcun Democratic MP an tam deuh tuk caah an duhmi paoh an tuah khawh. Anmah nih an uk ti khawh asi.\nHlutdaw Niam nih phuah dingin taza a cuaimi cu biakhiaktu Hlutdaw Sang (Senate) sinah a ap. Hlutdaw Sang MP/senators pawl nih hmai thla ah an ceih lai. MP/Senators cheuthum-cheuhnih nih an cohlan lawngah President cu phuah khawh asi.\nHlutdaw Sang ahcun Republican MP an tam deuh tuk caah an party member President Trump cu an ven khawh lai tiah zumh asi — Democrats nawncek kuang an sah khawh lai tiah zumh asi.\nPresident Trump an phuah khawh taktak lo ding cu Democrats pawl nih an hngalh tuk ko, nain 2020 November thla ah President Thimnak a um ding si caah President Trump belnaang neh an duh. Cun, an huat tuk caah vawlei caan dongh tiang tuanbia ah a minchiat ter an duh caah si, tiah thiamsang pawl nih US media interview ah an chim len.\n2020 November ah term 2nak President cuh aa timmi Trump nih ‘Democrats pawl nih phuah dingin taza an ka cuaimi hi hramhram in president chuh an ka duh caah si’ ati.\nHitin Democrats pawl nih President Trump an doh tuk caah Democrats le Republicans karlak ah lungrual lonak le i remlonak a karh chin. Democrats ṭanhtu mipi le Republicans ṭanhtu mipi karlak zongah lungrual lonak a chuak chinchin. America aa ṭhencheu chinchin.\nTheihternak: Kawlram le ramdang tampi ahcun Hlutdaw member paoh cu MP tiin auh dih an si nain, US, Australia le ram cheukhat ahcun Hlutdaw Niam member cu ‘representative’ an ti hna i Hlutdaw Sang member cu ‘Senator’ an ti hna. ‘Congressman/woman’ ti zongin an auh hna. MP he aa khatmi si ko caah zapi i fian colh dingin ‘MP’ lawngte ka hmannak asi.


Wow! Vawlei Cung Thlapa Cungah A Kai Hmasabik Neil Amstrong Sianginn Ah Laipa A Kai Ve Lai Thlapa Cungah A Kai Ve Kho Men – Chin World News Evening\nBawi Bik Thawng hi kum 5 chung rian kan tuanti cang. Kan rian hi amah pumpak rian bantuk in a tuan, tei a ma tuk, a fel fawn. Amah bantuk a fel i rintlakmi riantuantu cu Laitlang ah an har ko lai tiah ka ruahmi a si.\nTuni cu rian ai zuamnak laksawng caah tiah amah nih a uar ngaimi Suzuki brand new 2020 model Ertiga(ting 311; $23,000 man) ka cawk piak. Riantuantu pakhat hizat man motor cawk piak cu a fawimi a si hrim lo, nain riantuantu tha cu suikhur bantuk an si caah an dawtnak kan cham ve hna awk a si ko. Credit: Salai Lungthli Tum\nLunglawmhnak Thawngpang ttha taktak: Thawngpang ṭha taktak a si hih. Atulio thawngpang chia lawngte kan theih lioah Chinmi chungah a um bal lomi thawngpang ṭha taktak kan theih. Ramdang ummi kan fa kan naule tete miphun dang tampi nih an kai lonak hmun ah a sianginn a kaimi an tam ngaingai cang. Hihi Pathian thluachuah phunkhat a si tiah kaa ruah.\nChin tlangval minote pakhat cu thlapa cung a kai hmasat bikmi Neil Armstrong sianginn a rak kainak Perdue University ah sianginn kai ve ding in full scholarship a hmu tiah theih a si. Perdue University hi US ram chung Top 10 Engineering University ah aa tel ve mi sianginn ttha taktak le mithang taktak pakhat a si ve.\nTop 10 Engineering University chungah a tel vemi Perdue University ah Provost’s scholarship a hmuh pinah vawlei cung minthang Ivy League University zong nih anmah sianginn ah sianginn kai ding in interview an tuah rih tiah theih a si fawn.\nTutan ah Provost’s Scholarship a ngahtu Chin tlangval pate a min hi Salai Paw Paw Khin Ma ti a si. A chuahkehnak cu Chin ramkulh Mara, Aru khua a si tiah kan theih. Tha tein le tluang tein a kai khawh ah cun thlapa cung kai khawhnak caan ṭha ngei ti u sih law kan palh lai lo. Kan Chin miphun chungin hibantukin kan mino tete nih minthatnak an hmuhmi hi asunglawi tuk hringhran lawmhpi cio hna u sih!


Chinram Cu A Rauh Hlan Ah CDF Nih An Control Cang Lai - Chin Eleven News\nCHIN ram ahcun CDF ahmunkip in kan um pah dih ngawt cang CDF zophei le CDF lautu peng tiang in an um cang CDF lautu le bang nih cun August 10 hlan ah lautu peng ummi poh ralkap kuttang riantuan mi poh cu CDM lut ding in an fial hna.\nTubantuk in pengtlang kip cio ah CDF an active i hmunhma an an lak ahcun aruah hlan ah Chin ram cu CDF control khawh mi acang lai i ralkap duh poh in an lut chuak kho ti lai lo i kan ral hna caah an hmunhma abi chin lengmang ko lai abiapi cemmi Myo pawl zong CDF athawng chin lengmang i caan sau an ruah lai lo ralhrang cu kan tei hrim hna lai. Chin Online\nRelchap: Nizaan (August 5) zaanlei sml. 4:05 hrawng ah Thantlang La Wa Ka zung pawng ah bomb puaknak a chuak. Bomb puahnak ruang ah aa khawngdengmi an um lo bang in a puahtu zong fiang in theih a si lo.\nThantlang khuami pakhat nih, “Thantlang La Wa Ka zung hi CDM ah aa tel lomi an um pah lennak a si i, mah ruang ah cun a si kho,” tiah a ruahnak a langhter. TRC nih April 11 ah an rak chuahmi Thantlang khuachung zung kip CDM ah aa tel lomi cazin ning ah Thantlang La Wa Ka zung ah hin CDM ah aa tel lomi minung 8 an um i cu chung ah cun Laimi 7 an i tel. The Chin Journal ;August 6, Thantlang


China Nih Test An I Palhmi Kong Company Pawl He A Thilthup In Hnatlaknak An Tuahmi Nih An Pahozarpiak Hna – Onlinenungak\nChina Nih Test An I Palhmi Kong Company Pawl He A Thilthup In Hnatlaknak An Tuahmi Nih An Pahozarpiak Hna\n(Adongh tiang na rel khawh ahcun China virus kong nai fiang cikcek lai) WUHAN, China (AP) — Virus nih a den hmasabikmi Wuhan ah hin Covid test tinco hi awngbali paoh tlukin a har, tiah virus a tlunka ah khan khuami hna nih an chim. January lio ah khan sizung i piah dingin khuami hna cu suimilaam sautuk chung an i tansi (line) hna i, a caan le bangah cun innchung lampi kap i an chiahmi miruak pawng hna ah an dirter tawn hna. Mizaw dirhmun in sizung luhter dingah mitampi cu test tuah an tingco kho hna lo. Test ai tuah mi mitlawmte hmanh cu khuacaan ah cun an test result hi ai palh fawn rih, ningcanglo piin negative an piahpiak tawn hna.\nChina ah hin virus hi karhso tuk lem lo dingin kham kho dirhmun an i ngeih ko nain, China’s top disease control agency hi a thlithuptuk in le phaisa miaknak mit lawng an au caah, a hunghung in test tuah kho lo in le buainak tampi ai chap vima nak hi a si, tiah Associated Press investigation nih an langhter.\nTesting system kong i thil ai ningcan lo ruangah cun scientists pawl le officials pawl nih virus zeitluk i a karh a ran hi an theiphan kho ti lo – cu zawnte cu virus ai thok le cangka China nih a tawlrel a tlolhnak a ruangah pakhat a si ve. Top Chinese leaders pawl nih mipi ralrin pek an tlolhmi le WHO nih thawng an thanhmi zong an khampiak hna, tiah tuante in khan AP nih thawngthanhnak a tuah bal. Cu zong cu China nih a hmasa tein a karhlan ai palhnak a langhtertu a si. Cu an i palhnak vialte an vun i fonh tikah cun, January in Wuhan ah ai thokmi virus cu a karh ciammaam i, vawleipi a cuul dih hnu ah, minung 64 million a tlunh hna pinah, minung 1.5 million hrawng a thah cang hna.\nChina’s Center for Disease Control and Prevention nih test kit desigs le test kit phawtnak nawl cu a hleice in anmah officials pawl he pumpakin pehtlaihnak a ngeimi Shanghai company 3 lawng an pek hna, tiah report nih a langhter. Company he lungtlinnak an tuahmi cu thlithup (backdoor) in an tuahmi a si i, public health system phung tangah a thlitein an tuahmi a si, tiah doctor, CDC riantuantu, health experts le company chungbia a theitu telhin minung 40 interview an tuahmi siseh, cun AP nih a fawkkhomhmi chungbia keng capar a zaza in siseh, contracts an tuahmi, message an i kuatmi le emails siseh, cu vialte tehte chirhchan in Investigation nih a langhter.\nThawngthanhnak le test kit pawtnak nawl an pek hna ruangah The Shanghai companies — GeneoDx Biotech, Huirui Biotechnology, le BioGerm Medical Technology – nih the China CDC hi phaisa an pek hna, tiah cu ti phaisa an i peknak kong a theitu (min langhter bel a duh lo) nih a chim. Company pakhat cio nih an pekmi phaisa hi 1 million RMB ($146,600) a si. Phaisa mizei set sin a phak, timi belte theih lo a si.\nA tu hi CDC le pa can ah ai ngeihmi National Health Commission nih hin a dang scientists le organizations pawl hi anmah tein an i sermi test kit hman a senh hna lo. Coronavirus avoihnihnak ai nolh hnu ah khin “nanmah le nan nawlngeihmi ning tein central labs ah virus samples kua u” tiin NHC nih Wuhan sizung a cah hna. Zeicahtiah cu hnu lawngah test hi thanchoter khawh ding khi a si hnga. Virus cases hliahnak dingah cucu khakha a herh, timi an tamtertuk ruangah le anmah Shanghai company 3 nih an sermi test kit lawng an uarhlei peng mi nih hin virus tawlrelnak hi a nawnnok dih.\nJan. 5 le 17 karlak i case thar pakhat te hmanh a um ti lo, tiin China nawlngeitu hna nih thawng an thanh. Angaingai ti ah cun, an data nih a langhter nih cang cu lio i a zawmi hi minung a zaza an si. Virus cases thawngpang a daihnak a ruang hi mipi sin ralrinpeknak, mipi a bu in i ton lo dingin le khuatlawn phih dingin officials pawl an khulvai a hnumtuk bia a si. Tuantein an tawphawh a zan ruangah vawlei pumpi cuul lo dingin virus hi an kham khawh lai le kham khawh lai lo hi cu ai fiang lo nain, a si ka tein hngephngap tiin nam colh hna sehlaw virus a karhnak hmual hi 86% tluk thawngin an kham khawh lai, ti cu a fiang ko, tiah study an tuahmi nih a langhter.\nCompany 3 nih test kit an sermi an phaak tikah cun, a tam u cu thitha in rian an tuan kho lo i, tlamtling in a phi a langhter kho lo na, lih in negative a piahpiak na, an si hna. Cu hnu cun technicians pawl nih test kit hman cu an zenh ve cang i, CDC zong nih a cohlanpiak hna lo hnu ceu in khin test kit cu an vun tharchuah than ceu khi a si. Test kit cu a tlawm pinah ai palh le lek fawn i, Wuhan i mizaw 19 ah 1 hrawnglawng hi test tuah an si fawn i, Jan. 31 ah khan cu pakhat te lawng cu positive ah pom a si, tiah Imperial College London nih a langhter. Midang cu test tuah lo na, asiloah lih in negative piahpiak a si na, cu ti cun an inn lei ah an tlunter vuk hna i, an khua ah virus karhter ding vial lawng khi a si cang.\nCawngsaya Peng Yi, 39, cu Jan. 23 i khuh a vun i thok lawng ah khin Wuhan sizung panh in nazi 8 cung a vai tansi. A cuap pahnih ningah virus a um kha CT scan nih a langhter ko na khin, sizung um dingah test tuah a tong lo.\nJan. 30 ah test cu a vai tuah, asinain negative na si, ti a si. A taklinh daih lei a panh lo tikah, test tuah than dingin a chungkhar nih official pawl cu an nawl hna. Feb. 4 ah avoihnihnak test ai tuah than i, cu tikah cun positive na si, ti a si. A tlaituk cang caah, zarhhnih thum a rauh hnu ah Peng cu a thi ruangmang. “Test tuah hi a tlawmtuk, a um lo ngacha khi a si..Positive ka si, tiin nai namhneh khawh lo ah cun, sizung chung na lut kho lai lo. Zeihmanh kan tuah khawhmi a um ti lo, tiin doctor nih an ka ti,” tiah Oct. i interview an tuah lio ah Peng hringtu a nu Zhong Hanneng nih mithli he a chim.\nTesting kongah China hi a min a lang huaha lo. Bianabiaah, Germany nih a sermi test kit han cu Jan. 12 i China nih virus a thlah hnu in WHO nih an i bochan taktak mi sui (gold) hriamnaam ah ai cang. Asinain, US belte ah cun WHO nih a hmanmi design cu CDC nih a hman a duh lo i, amah tein test kit ser ai zuam ve. Asinain, CDC nih a sermi cu ai palh i, China nak hmanh in a raudeuh lehlam. A dang ram cu China nih a tonmi sinin fim an cawng i thiltha an chuahpi. China cu pulrai phun khat a thar in a tuar hoi. Zeibantuk pulrai dah a si i, test zeizat dah tuah a hau lai, timi bel theih khawh a si rih lo. “Ai thokka te a si ko rih. China cozah nih a sining an hlathlai lio pi a si,” tiah University of Glasgow ah professor a si i, China cozah nih coronavirus an tawlrel ningcang a dothlattu Jane Duckett nih a chim. China hi virus a hmu hmasabik ram a si caah, i ua-a le cawngor in an um mi nih hin faaktuk in a chiatchuah hna nak hi a si.\n“Company 3 lawng test kits na phawtter hna caah hin test tuah a chamhbaunak hi a si. Test tuah tlolh mi nih caktukin case a karhter, mithi a tamter hi a si,” tiah Council on Foreign Relations ah global health ca i senior riantuanhawi Yangzhong Huang nih a chim. Hi kongah China’s foreign ministry le China’s top medical agency a si mi the National Health Commission nih zeihmanh an chim rih lo. “Thiltha kan tuah. Rian kan i zuam. Vanchiat rumro ah hi virus hi kan tong. Hihi a biapituk,” tiah July i video conference an tuah lio ah China CDC lubik Gao Fu nih a chim.\nCentury pakhat chungah a thawngbikmi virus ca i test kit tuah an fialmi company 3 hi industry lakah minngei an si hrimhrim lo. Wuhan-based company le bang cu retuai bang ruah lo in a vun tuai chommi khi a si. A chacha lo ah, a company inn le lo cu virus an hmuh hmasatnak bik ah a ummi an si fawn rih. “Kan khuaruah lawng a har ko. Thil um bal lo khi a si. Hi company pawl hi a theih kan theih balmi a si lo. Ruahpak lo pi khin, ‘khah nan hman dingmi test kits cu company an vun in kuat cang hna hih. Midang sermi cu nan hmang lai lo,’ ti a vun si ko,” tiah min langhter a duh lo mi engineer pakhat nih a chim.\nA liamcia kum 3 lio ah khan conference room pakhat ah BioGerm an dirh i, an CEO nih test kits caah zeitin dah a hmemi le mi an tamnak market ah hin chaw kan lehthal khawh lai, tiin a rak chim bal. GeneoDx ah hin riantuantu 100 nak tlawm lawng an um. A dang amah he ai zuammi company pawl ah chin cun riantuantu zatammpi asiloah a thong tian in an um, tiah Chinese corporate records database Tianyancha nih a langhter. Hi company 3 hi resources siseh, experience siseh a ngei lo mi an si. Cozah official he pehtlaihnak an tuah khawh dingin lam an sial sawhsawh bia a si.\nThe Associated Press kut a phanmi chungbia keng email le capar a zaza telhchih in, company catarmi pawl zoh tikah Beining le Shanghai ah a ummi China CDC researchers le hi company 3 karlak ah pehtlaihnak faakpi in a um, ti a lang. Company 3 an credit report la kho dingin AP nih thazaang a chuahmi cu Chinese regulators pawl nih an khampiak i, ‘hi credit report pawl hi cu pulrai a karh lio chungah hin cun confidential ah kan chiahpiak mi hna an si,’ tiin an chimpiak diam hna.\nPublic health remhsiamnak dingah Chinanak kum tiampi chung thazaang an chuahmi le, a thawngmi markletplace, siiai company he cak chinchin in riantuan thok an i timhmi vialte cu China officials pawl an pumpaak miaknak caah nontoihtu men an si, tiah a dang ai zuammi company in executive minung 7 nih an chim. President Xi cozah chan ah hin China hi eihmuarnak chungah a pil chinchin cang. Asinain, China health system chung i mipi le private karlak i a fekmi ramri a um lo mi nih hin thanchonak caah cantha a serchuah khawmi a si ko rih, tiah industry chungbia a theitu pawl nih an chim. China CDC le test kit a sertu company 3 karlak hnatlaknak tuahmi nih China law a buar le buar lo theih fian a si rih lo.\n“Ziknawhnak kong a chimtu law an buar hrimhrim lai. Nawlngeihnak an buar, pumpak caah cozah he ai pehtlaimi deal an tuah, pumpak duhnak tuah lo dingmi nawl an buar theu lai, tiin biahalnak a um. Pulrai a tlun lio a va si pek ah, hi company 3 nih CDC lei phasa a langhtermi hi solhphelh awk a tha lo mi a si,” tiah China i American Chamber of Commerce ah chairman hlun le Beijing-based corporate attorney James Zimmerman nih a chim.\nZeibantuk phaisa kuatnak hmanh hi record tuah le capar in fim a si hrimhrim lai, tiah ziknawh kong i China law nih a langhter. CDC le company 3 hna kar i deal an tuahmi hi capar in tlen a si le si lo kongah AP zong biafiang a thei kho rih lo. Hi kongah record tuahmi a um lo, tiah CDC riantuantu pakhat belte nih a chim.\nZiknawh kongah biahalnak a um len ko nain, faktukin kokek hartonnak a tlun lio caan i lakhruakin cozah nih midang rian a fial hna tikah special law ai hman tawn. Cucaah, tutan i company 3 rian a pekmi hna zong hi cu special law ningin cozah nih a tuah le a si theu lai, tiah expert pawl nih an chim. Ram chung minung le inn le lo kilvennak dingah hin, test kit telhchih in, emergency response technologies i hmaithlak dingin China cozah nih hin ramchung company pawl hi biatak tein rian a hneek tawn hna.\n“Har ton lio ah hin cun thil sining hi ai dang tawn. Kan ram nih kan sunghsakmi a hnuarsuangtu thil a tlun caan paoh ah hin cun a herh ningin special phung hi ser khawh a si. Cucaah, kei cu hnawhman in an kong ka ceih lai lo,” tiah eihmuarinak a ralchanhtu law ai hmaithlaitu Beijing-based attorney Lesli Ligorner nih a chim. A um bal thenglo mi hi virus a sining hliah khawhnak ding i a herhmi testing chamicals kan chiah i, cu chemicals humzual rian hi China CDC nih tuanvo kan lakmi a si, tiah CDC guidelines nih a chim. Asinain, zeitin dah kan serchuah ning a si lai, timi belte cu fiangin a chim lo. A dang emergency in an sermi thil pawl hi cu zapi theih in langhter an si tawn nain, CDC nih an sermi test kit kong hi record ah a lang lo, tiah AP nih a chim.\nChina CDC fund an pekmi hi nai kum hrawng khan cun a tumchuk ngai cang i, research a tuahtu pawl hi private sector i rian a tlaimi hna nakin an hlawh zong a niam deuhdeuh cang. A liamcia kum 10 hrawng khan cun CDC riantuantu tampi cu private sector rian lei ah an i mer hna. a chuahtaktu lakah hin BioGerm a dirhtu Zhao Baihui ai tel ve i, anih hi Shanghai CDC microbiology lab ah chief techinican hlun a si. CDC a tuan lio tein khan, 2012 laifang hrawngah khan Zhao nih BioGerm company cu a dirh hmasa cang, tiah AP kut a phanmi emails le chawva record nih a langhter. Kum 5 hnu ah khin, dollar thong tamial man test kits cu amah a riantuannak lila a zorh hna i, a cawtu lak zongah amah lila ai tel ve, tiah AP kut a phanmi record nih an langhter.\n2017 i CDC a chuahtak hnu in, cozah officials pawl he phaisa tom luhchuahnak contract a tlai than – a vapa a tuannak Shanghai customs officals he $60,000 man rian a tlai. Cu hnu cun, Shanghai’s Pudong district i CDC officials pawl he $8,400 man rian a tlai fawn. Cu kong cu phone le email in in an hei hal nain a let duh hna lo. Company 3 lakah pakhat a si mi GeneoDx hi cozah he pehtlaihnak tha taktak ai ngeih, zeicahtiah hi company hi China’s cabinet nih direct in an manage mi state-run company SinoPharm i a tengnge pakhat a si. GeneoDx nih cun tor le cheng in test kit cu ram chungah a kuat i, amah a serchuahmi thanchoter tim leh lam lo in, a business kauter chinchin awkah ramdang technology tu heh tiah a fawkkhomh, tiah a riantuannak kong a theitu China CDC riantuantu pakhat le company posts mi hmangin theih a si.\nShanghai ah a tlungmi pulrai kongah, 2019 Oct. ah khan GeneoDx nih CDC traning conference an tuah. Training a hruaitu CDC official Tan Wenjie cu nehhnu ah test kit sernak rian kutritu dingah rian pek a si colh, tiah AP kut a phanmi chungbia an tialnak capar nih a langhter. November ah khan, Tan’s institude sinin $137,000 man test kits a zuar. Comment asiloah interview tuah dingin an sawm nain GeneoDx nih a let duh hna lo. Tan he interview tuah dingin NHC zong nih a let duh hna lo. GioGerm i sawmmi te lawng kai mi meeting ah siseh, cun an sermi cawngia dingah a dang company nih conference an tuahmi zongah cun, cozah le private sector karlak an i pehtlaihnak a fekfuan lo ngai, ti a lang. WeChat ah BioGerm group join tuah dingin China CDC staff pawl sawm an si. WeChat hi Chinese message application a si i, nehhnu zongah an CEO sinah Zhao zong nih a test kit zorh bal, tiah CDC riantuantu le AP nih a hmuhmi screenshot nih an langhter.\nA pathumnak company hi Huirui, ti a si i, test kits kongah tuanvo a ngei mi CDC offial Tan he cansaupi ai theihngal cangmi an si. 2012 lio tein khan coronavirus test kongah Tan he Huirui an founder Li Hui hi cauk an rak chuah bal. Cun 2015 lio i MERS ca i test kit zong kha Tan’s institude he cun hmunkhat te ah an rak ser bal. Emergency testing chemicals ser dingin ka company hi CDC nih a ka fial pah lengmang, tiah interview lio ah CEO Li nih a chim. CDC designs ning tein coronavirus caah testing chemicals serpiak dingin Jan. 4 le 5 ah khan China CDC i Tan’s lab nih an ka chonh, tiah a chim. Tan he pumpak in pehtlaihnak nan ngei maw, CDC ah pekmi na ngei maw, tiin bia an hal nain a let hna lo.\n“Pulrai thar a tlun mi tawlrel dingin CDC he rian kan tuanti nak caan hi ni hnih khat men a si lo, kum hra hrawng a si cang. Punghman thil a si cang,” tiah Li nih a chim. Theih sitsai lo mi Company hmetete 3 he pehtlaihnak an tuah mi kong a linhsatbi caan cu Januarh ah khan a si. Cu lio caan i a thehfian rih lo mi pulrai nih China siseh, vawlei pumpi cuul dih in an dirhmun viatle thlenpiak dih a timh hna lio caan a si. By – Chelsea Bawi


Hi Zawtnak Hi Na Ngeih Sual Ahcun Zeitindah Na Tei Lai? – Chin World News Evening\nCOVID-19 NA NGEIH SUAL AHCUN NA DAM NAKHNGA. COVID-19 zawtnak na ngeih nakhnga lo caah kan tuah dingmi, kan tuah lo dingmi (zulhphung) vialte cu chimh dih kan si cang. Asinain hi rungrul hi na ngeih sual ahcun na thihnak hnga lo, damnak na hmuh nakhnga tuah dingmi thil tampi sibawi thiamsang nih an kan cawnpiakmi a um ve. Hi zawtnak hi na ngeih sual ahcun zeitindah na tei lai?\n1. Na thinlung in na tei lai. “Ka thi bal lai lo, ka dam hrimhrim lai, hi virus nihhin a ka tei kho bal lai lo” timi thinlung na put lai. Hi zawtnak hin a thimi nakin a dammi an tam deuh caah kei zong ka dam ve hrimhrim lai timi thinlung na put lai. Quarentine tuahnak hmun ah an chiahmi cheukhat hna cu zawtnak an ngei lo nain ka ngei ko cang lai timi thinphannak le lungretheihnak ruangah a thimi zong an um cang. Cucaah na thinlungput kha a biapi tuk.\n2. Zawtnak na ngeih nai theih bakin rawl tam deuh in na ei chinchin lai. Rawl ei khawh nai zuam chih lai. Rawl na duh lo zongah changreu, thingthei, theihang na ei/din chinchin lai. Cu nihcun taksa tthawnnak an peek lai i zawtnak hrik kha na tei khawh lai. 3. Na zual tuk lo ahcun lente nai celh chih lai i na tthawng lai. Taksa ttawnnak in tei dingmi zawtnak asi. 4. Ti tampi in na din lai. Minung a kan ttawn tertu cu kan takpum chung a ummi ti asi.\n5. Mitkuh cim tein na it lai. Mitkuhcimnak nih minung hi thazaang tampi a kan peek. Nai hngilh khawh lo ahcun na thazaang a der chin lengmang lai. 6. Sibawi nih si an in din termi kha hmantein na din lai. 7. Zumtu na si ahcun thla tam deuh in na cam lai i Pathian nih an bomh lai. Pathian bia in thazaang nai laak lai. Cu nihcun lawmhnak le hnangamnak an peek lai i Bawipa i nai lawmhnak nihcun thazaang tthawnak an peek lai. Na taksa caah damnak asi lai i na ruh caah thlik asi lai. Virus na tei khawh lai.\nCucaah zawtnak ngeih hi thih he ai khatmi ah ruah ding a si lo. A thimi nakin a dammi an tam deuh. A thimi pawl cu atlangpi in zawtnak dang ai ngeih chihmi le lungrethihnak in a khatmi an tam. Thazaang a ngei lomi tar chiakha deuhmi an tam. Sibawi tampi zong an thi ve nain sibawi tampi hi an ngan a dam ve lem lo. Zawtnak phunphun an ngei ve. Chirhchanh: UK i hi zawtnak chung in a dammi nu interview an tuahmi, RFA Radio news, UK i kan Laimi a dammi sibawi te nih ruahnak an cheuhmi, adang dang collections. Credit: Dr. Aung Myint Thang\nAr Zuarnak Hmun Pawl Vialte Zong Nawlngeitu Nih Tha Te In An Check Piak Viar Cang Hna


CBC USA Upa Hna le Mizoram CM Biaruahnak an Ngei – Onlinenungak\nCBC USA Upa Hna le Mizoram CM Biaruahnak an Ngei\nChinmi ralzam kong ah zawnruahnak lungthin tak he bawmhnak a kan petu le a kan dirkamhtu Mizoram Chief Minister Pu Zoramthanga le CBC USA Chin Advocacy Committee chungtel upa pawl online in biaruahnak nihin ah an ngei hna.\nChin Advocacy Group upate nih Pu Zoramthanga sin ah lunglawmhnak bia an chim i bawmhnak zong an hal, tiah biaruahnak ah aa telmi upa Pu Zo Tum Hmung nih a langhter. The Chin Journal\nThailand Cozah Nih Kawl Ralkap Facang A Kuatmi Cu A Dih Lak In KNU Nih An Tlaih Dih Than\nThailand special force pawl hna nih Kawl ralkap pawl hna caah facang bag 700 le thil dangdang hna cu free in a kuat mi hna kongah KNU ralbawizik pakhat nih thawngpang a theih bak in Thailand cozah cungah a lungsi lo nak le a thinhun nak a chim pin ah ralrinnak zong a pek hna ia tu hnu an tuah t’han a si ah cun Thailand cozah nih KNU ralkap zei ah an kan rel lo bia a si lai tiah a rak chim.\nKNU nih cu bantuk bia a chim mi cu Thailand General Tat Commander nih cun Kawl ralkap cozah sin ah zei thil hmanh free in kan pe bal hna lo.Kawl ralkap nih ramri ah a chiah mi hna a ralkap pawl hna caah facang le Ciliah-haiba pawl hna cu ka herh tiah thawng a kan thanh bak tuk in a herh bau mi hna cu cawk dingah kan kuat mi tu a si tiah leh nak a tuah ve.\nThailand General Tat Commander nih fianternak a tuah hnu ah a dik le dik lo KNU nih kherhlai nak a tuah cawlh i, Thailand cozah nih Kawl ralkap pawl hna Facang le thil dangdang a kuat mi hna a phurtu motor hna cu lampi in a rak bawmh hna i Thailand cozah sin in a ra mi facang phurtu motor cu a tlaih dih tiah theih a si.\nKNU ralkap nih an tlaih mi motor chungah hriamnam meithal tibantuk pawl cu a um hraw lo na in Thailand General Tat Commander nih a chim ning bantuk tein Facang bag 700 le Chiti, Piat tibantuk pawl lawng te an si.KNU nih Thailand ram in a rak lut mi motor an chawhkanh pah in Kawl ralkap pawl hna cu hmun tampi a kah doh pah hna i ramri ah mi zei hmanh kawl ralkap thil an pek chanh khawh lo dingin kan cawlcang lai tiah KNU nih a chim. worldnewsforchin


Khuabawi Pakhat Meithal Kah A Tong - News and Media\nKhuabawi pakhat cu tea shop ah a thu lio an kah that tiah thei asi. An thah mipa i a min hi U Sein Thaung a si i at No. (1) Ward, Mayangone Township, Yangon Region ummi a si. U Sein Thaung cu meithal in kah a tong caah siizung ah an kal. U Sein Thaung meithal in an kah hnu ah ralkap pawl cu an ra i an hlatthlai hna. U Sein Thaung a kahtu hi thei a si rih lo.\nRelchap Thanthlang Khua a Chuahtakmi an Um Pah Thluahmah.Thantlang khuachung ah um ngam loin hmundang ah aa tthial chungmi a tam chin thluahmah cang. Thantlang ralzam bawmtu committee nih, “Thantlang khuapi cu van chuah tak tluahmah si ko cang.H i ralzam tawkrelnak ca ah tiin Thantlang Placement Affairs Committe nih thialkamnak in siseh.\nUmtu-thuttonak in siseh, tawlrel cuahmah an si. Ralzam cazin zong tawl rel cuahmah a si. Ralzam hna caah ei-din, tirawl bawmh hau in kan um ko. Ramchung ramleng unau, nu le pa hna nan hnakar van kan tenh ko uh law,” tiah bawmhalnak zong an tuah. CNA/F nih Gangaw-PDF an Bawmh hna, SAC Ralhrang 15 an Thi Nihin September 10 zinglei ah Gangaw peng.\nHnankha khuate pawng ah CNA le Gangaw-PDF i bawm in SAC ralhrang he kahdohnak a chuak i ralhrang 15 an thi, tiah tu zaan ah Gangaw-PDF nih thawng an thanh. Nizaan ah Mintha ah PDF chungtel 13 le khuami 4 SAC ralhrang nih an rak thah hna. Thah a tongmi Mintha-PDF chungtel pawl ca ah lehrul kan cham khawh. Raldoh a kan bawmtu CNA ralkap.\nMinung 10 cung ah kan i lawm tuk,” tiah Gangaw-PDF nih cathanh ah lawmhnak an ttial chih. Nihin zinglei kahdohnak ah SAC ralhrang lei mithi/hliampu an tam caah zaanlei ah thazaang tampi in Hnankha khua ah an rak lut i inn 36 an khanghpiak hna. Nihin zinglei Hnankha khua pawng kahdohnak ah CNA le PDF lei in hliampu/mithi an um lo.\nPDF Nih Ralhrang A Thimi Zat A Thanh


AVOI THUMNAK US COZAH BAWMHNAK KONG. 200 TEL CU CDM AH HLUT CIO ULAW – The Chinlung Post\nAVOI THUMNAK US COZAH BAWMHNAK KONG. 200 TEL CU CDM AH HLUT CIO ULAW\nMarch 6, 2021 admin Chin 0\nAvoi Thumnak Stimulus Check. President Joe Biden nih Coronavirus ruangah harnak a tongmi hna caah bawmhnak, $1.9 trillion coronavirus relief package bill an remh thanmi version cu tu zanlei ah senate nih vote an thlak cang lai, Senate ah democrats le Republican nih vote 50 veve an thlak I an itluk ahcun Vice President Harris vote in biachahnak an tuah lai.\nSenate nih an fehter mi bill cu House ah an kalpi than lai i, House nih an cohlan hnu ah President Biden nih minthut lai i fehter a si lai. House I an kalpi thannak aruang cu House ah an rak pass cangmi kha Senate I an chuahpi hlan ah an remh thanmi tete a um caah a si. Mah cu House ah va kalpi i fehternak tuah than a hauh caah a si.\nPresident Joe Biden nih US sipuazi chanhchuahnak caah $1.9 trillion coronavirus relief package chungah hin minung pakhat nih US$ 1400 ngah dingmi stimulus chek a tel, rian ngei lomi hna caah zarh khat ah $300 cu September thla tiang ngah dingmi a tel, vaccination centers le Covid-19 testing caah $130 billion a tel, schools on thannnak ca le safety caah $15 billion, small business grants; caah $350 billion le State emergency funding, local le territorial governments, reinstating paid sick leave,\nchild care tax credit caah $15 billion, states subsidize child care for low-income families caah $25 billion fund pek a si lai. Tutan avoi thumnak stimulus check a ngah dingmi senate I an chuahpi mi bill chungah minung pakhat nih kum khat ah US$ 75000 in a tanglei a hmuhmi nih US$1400 full in an ngah lai. Asinain kum khat ah US$ 75000 in $80000 karlak a hmumi nih cun full in an co lai lo.\nNuva hmun khat i tax file a tuahmi hna nih kum khat an hmuhmi phaisa US$ 150000 in a tanglei a ngahmi nih US$ 2800 an co lai. Cu pin ah fale ngeihmi hna nih minung pakhat ah US$1400 cio ngah chap a si lai.March15 ah hin Federal cozah nih rian ngei lomi hna bawmhnak a pekmi zarh khat i, $300 pekmi kha a dih cang lai caah Democrats pawl nih March 15 tiang ahcun bawmhnak hi an fehter hrimhrim ahau.\nCucaah avoi thumnak cozah bawmhnak cu March thla dih hlan ahcun ngah a si lai tiah zumh a si. Nan ngahmi chung in CDM caah a tlawm bik, $200 cio cu thawh i zuam cio te ulaw tha tuk hnga. Credit: Salai Lai Ram Thang.\nCDM AH KAWLRAM PALIK 200 RENG LO AN LUT CANG, NIHIN THAWNGPANG\nCDM LE ADANG RUANGAH HARSATNAK ATONGMI NIH RAK KAN FUH PANH UH